text:
Pa habri dumpnan riba tereno priva Minister mester duna permiso y tin exigencianan den ley pa esaki!
Ing. Gisbert Boekhoudt di Medio Ambiente:
ORANJESTAD (AAN)—Den entrevista cu sr. Ing. Gisbert Boekhoudt, funcionario di Departamento di Medio Ambiente, a splica cu personanan cu tin tereno priva tambe tin cu cumpli cu cierto reglanan.
Si un propietario di tereno priva kier tin un dump eyriba of den su mesun cas, e minister concerni mester apunta e tereno of cas ey como un dump y mester tin un carta di e minister cu ta bisa cu e adres ey ta destina pa tira sushi.
Pero esaki no ta bay sin mas. Tin cierto rekisitonan cu e minister ta stipula, manera cu e lugar mester tin un entrada, entre otro exigencianan, pa e no causa molester of peliger ni perhudica otronan.
Ing. Boekhoudt a remarca cu pesey e ley ta bisa cu na unda e derecho di un hende cuminza e derecho di otro ta caba, y den e aspecto di medio ambiente e dumpnan ilegal ta afecta otro hendenan den nan salud, den nan bienestar, ademas cu e no ta bon pa nos naturaleza y mester tene cuenta cu esaki tambe.
Cu tur e aspectonan aki minister ta tene cuenta prome, cu e hendenan cu ta haci e peticion y kico ta rondona nan pa despues e tuma un decision.
Tereno priva kiermen cu tin un propietario, pero esaki no ta nifica cu e persona aki por haci tur cos riba dje, sin tene cuenta cu otro hendenan, y kico ta corecto pa haci e ta describe den e ley, Ing. Boekhoudt ta reitera.
Recientemente e dump na Seroe Patrishi y esun di Gavilan a worde apunta pa e minister, pero esun na Jaburibari a worde hala back pasobra el a yena. E dump di Parkietenbos ta apunta for di cinco pa seis aña pasa.
El a agrega cu departamento di Medio Ambiente ta vigila e diferente lugarnan y ta raporta na e minister, pero tambe nan ta aconseha pa traha cu otro departamentonan cu tin algo di bisa riba e tereno aki.
Ing. Boekhoudt a indica cu tin lugarnan cu ta worde cobra pa saca santo, grace of granit, gradualmente ta crece, desaroya y bira un lugar pa benta sushi ilegalmente.
El a menciona cu pa coba no mester di un permiso pero pa yena e buraco cu sushi si mester di e carta di e minister, y hopi hende cu ta coba ta kere cu nan tin e autoridad automaticamente pa yene back, pero esaki no ta e sistema con nos ley ta hinca den otro.
Departamento di Medio Ambiente tin bista riba e terenonan aki, y su recomendacion ta pa tur hende cumpli cu loke e ley ta prescribi y pa gobierno pone e condicionnan pa esaki no haci daño na otro hendenan ni e vecindarionan.


c: text/html

text:
Dos persona hunto a celebra 75 aña trahando pa De Witt & Van Dorp Stores
ORANJESTAD (AAN): Recientemente a tuma lugar un celebracion hopi special di De Witt & Van Dorp Stores.
Ta asina cu señora Ina Janga y sra Verna Vidal a cumpli respectivamente 45 y 30 aña den servicio di e tiendanan.
General Manager di De Witt & Van Dorp Stores sra Beaujon a bisa cu e ta hopi contento cu e trabao di e señoranan aki.
El a bisa cu mirando e decadanan durante cual nan a traha, e ta sigur cu nan lo por skirbi un buki hopi interesante di tur locual nan y e tiendanan a pasa aden atravez di e añanan durante cual nan a traha.
“Nos ta spera cu nan lo keda hopi aña mas cu nos”, segun sra Beaujon.

robotstxt: allowed

filter: keep


text:
Editorial: IMF TA CONFIRMA E EXITO DI MIKE EMAN
E articulo 2015 di IMF ta respalda e Vision di Aruba tocante su estrategia pa un prosperidad economico, y cu e isla ta riba e caminda corecto pa un surplus fiscal na aña 2018. Algun dia pasa, o sea dia 13 di e luna aki, pa ta mas exacto, IMF a publica su Declaracion Concluyente di su Mision IV Articulo 2015. E tabata hopi claro den bisa cu e economia di Aruba ta recuperando di dos evento fuera di su control: un recesion doble causa pa e crisis financiero global y e ciere di e refineria na Aruba. IMF a cita varios desaroyo positivo cu ta mustra cu Aruba ta riba e ruta corecto pa un recuperacion economico completo y mester alcanza un surplus fiscal pa aña 2018. E deficit actual a bira menos y e deficil no relaciona cu petroleo tin un surplus pa motibo di e desaroyonan positivo den e sector turistico. En realidad, ta ser spera cu turismo lo sigui crece, pero tambe cu e demanda domestico lo recupera via proyectonan grandi den cual ta ser inverti, manera e Green Corridor y e Ring Road 3, cu ta moviendo bon. E beneficionan di e inversionnan di Gobierno den e infrastructura tambe ta visible.
Fuera di esey, IMF a mustra cu e deficit fiscal a baha te na 5 ¼ porciento. E esfuerzonan di Gobierno den e reforma di pensioen y e freno riba e compra di bienesnan y servicio, a resulta den sparmento importante. Esaki, contrario na loke algun politico trasnocha a bin ta predica constantemente y negativamente riba e topico. Nan defecto ta bin di e proyeccion di nan pensamentonan politico negativo riba asuntonan cu ta mas cu claro pa esnan cu conoce e materia a fondo.
IMF tabata hopi positivo tambe tocante e accion di Gobierno pa emprende reformanan structural mayor na 2014 pa responde na (o enfrenta) e retonan fiscal cu a surgi. E raport di IMF ta cita, entre otro accionnan, e reforma di e pensioen general (AOV) y e saneamento di e premiumnan di e recortenan di capital di e pensioen administrativo publico (APFA).
Y IMF tabata hopi positivo alavez den respalda e consolidacion fiscal significativo di e plannan di Gobierno pa implementa e aña aki. E plan presupuestario proponi pa Gobierno lo reduci e deficit di 2015 te 3 ¾ porciento di e GDP. Gobierno tambe lo haya ahoronan di e reformanan di derechonan y e reduccion di e number di empleadonan den e sector publico.
E raport di IMF a haci hopi enfasis riba e Fortaleza di e turismo di Aruba, cos cu ta visible pa tur hende cu no tin bril di palo bisti. . El a bisa cu no solamente e share di Aruba den e Mercado di Caribe ta creciendo, pero cu e reputacion di Aruba como un destinacion superior lo sigui provee un stabilidad di entrada. E esfuerzonan di Aruba pa aumenta e capacidad aereo tambe a agrega na e capacidad di recuperacion di turismo, si e bira necesrio, y e consolidacion y continuacion di su progreso actual.
Finalmente, e raport di IMF ta reconoce e vision di Aruba pa enfatiza energia renovable como parti di un expansion plausible nobo di su economia. E raport ta bisa cu e desaroyo di e sector di energia renovable ta un caminda factible pa diversificacion economico riba termino largo.
IMF a pone enfasis, sinembargo, cu sin mas medida, e paso di e consolidacion fiscal por slow y afecta e debe publico den termino medio. E autoridadnan a enfatiza cu nan ahustenan fiscal riba termino medio ta contene e medidanan necesario pa cumpli cu nan metanan.
Den su totalidad, e raport di IMF ta un confirmacion mas di e exito di Mike y su ekipo, y un elogio con el a pone Aruba riba e caminda di progreso pa asina e por enfrenta futuro cu confianza.


text:
Analisis politico
E berguenza ta pa AVP
Ayera den Staten a worde anuncia cu Besaril lo ta envolvi den un caso serio di violacion sexual. Si esaki ta berdad e lo ta algo mas cu Besaril ta culpabel di dje. Te awe esaki en todo caso te awo ta scondi. Contrario na e caso di “hit and run” cu ta un caso conoci y awe e caso aki di Besaril no ta un problema pa e dirigentenan di MEP pasobra nan ta custumbra cu maldad.
Nan tin e mentalidad cu e actitud maligno aki ta haci nan heroe. E problema di e “hit and run” di Besaril a bira un problema gigantesco pa AVP. Un paar di e miembronan di Staten di AVP a papia riba e caso horibel aki pero nada a bin afo. Hechonan ta cu Besaril a dal auto den oranan di marduga. Hecho ta cu e marduga ey Besaril a caba di sali for di dos bar tras di otro caminda e tabata bebe brutamente.
El a dal un auto coriendo duro y herida un hende den e auto cu e a dal. Despues di a causa e dalmento aki e a huy bay sconde. E caso a bay den “doofpot”.
Hechonan ta cu no tin duda cu Besaril tabata pata pata burachi y no a worde haci loke polis mester haci di bay busca Besaril e marduga ey. Alto Comisario di polis ta compañero di Besaril den bandanan musical. Normalmente e marduga ey polis mester a busca Besaril pa constata con burachi e tabata.
Esaki no a sosode loke kier meen cu su amigo alto comisario di polis of no a haci su trabao of e mes tabata envolvi den e tapamento di e crimen di Besaril. E cos di mas simpel lo tabata cu polis lo a bay e dos barnan caminda Besaril tabata pa investiga cuanto Besaril a bebe.
Nada di esaki! Comisario di polis tabatin e obligacion pa ampliamente bin splica kico a sosode den e caso aki. Pero mas ainda e ministro di husticia mester a pone pia abao pa percura cu un investigacion serio tuma luga pa pueblo por ta tranquil cu husticia ta haci su trabao manera mester ta. Esnan cu ta carga e negativo grandi cu a keda ta e 13 miembronan di Staten di AVP.
Nan mester a para ariba cu nan kier un investigacion manera mester ta y cu nan no ta acepta cu Besaril ta scapa di un castigo hopi serio. E miembronan di Staten di AVP no tin ningun argumento pa no a exigi muy en particular di nan ministro di husticia cu e pueblo di Aruba no por acepta cu un miembro di Staten por comete un “hit and run” serio y e no ta haya ni un investigacion contra dje corda haya su castigo pa su crimen.
Esaki ta bay keda un mancha grandi ariba AVP y no ariba MEP. MEP ta un partido cu un cantidad di hende cu ta envolvi den tur sorto di crimen. Nos pueblo votador a vota grandemente pa AVP pa motibo di e conviccion cu AVP ta un partido di hende drechi, honesto y integro. Cu e actitud di laga Besaril cana liber cometiendo un crimen hopi serio e bon nomber di henter AVP ta daña. Esaki no por keda asina.
Di banda di e dirigentenan di e partido berde mester bin accion y mustra pueblo cu husticia ta na orden ariba nos isla y si esaki tin como consecuencia cu e alto comisario mester bay esaki mester sosode y si esaki kier meen cu e ministro di husticia mester bay esaki mester sosode tambe.
E miembronan di Staten di AVP no por kere cu e crimen di Besaril ta bay keda den e “doofpot” caminda cu aparentemente e miembronan di AVP tambe kier lage. Mester actua seriamente pa mantene e credibilidad di nos partido di pueblo.


text:
Crisis economico y social na Aruba
ORANJESTAD(AAN)– – “Aruba mester di un cambio di gobernacion hopi rapido. Un cambio cu lo duna empresanan y e pueblo seguridad atrobe. Un cambio di gobernacion ta e unico remedi y forma pa ataca e crisis grandi cu nos ta enfrentando na e momentonan aki”, palabranan fuerte di lider di partido AVP mr. Mike Eman.
Mike Eman a habri e conferencia di prensa semanal di partido AVP bisando cu e kier a dedica henter e conferencia di prensa na e situacion hopi grave pa loke ta Aruba su desaroyo economico y su futuro dor di e situacion dramatico di nos refineria Valero. Cada ora cu pasa empresanan cu ta trahando den Valero ta notificando hopi empleado cu no tin trabou mas pa nan.
E cantidad di empleadonan aki ta cu ta wordo manda cas ta creciendo. Algun tempo pasa tabata parce cu tur hende cu tabata traha directo cu Valero tabata sigur di nan trabou pa tres luna, pero den e ultimo dianan ta parce cu e situacion ta hopi grave y e ta empeorando.
Esaki ta masha preocupante mes. Esaki ta pone cu nos tur mester haci nos mes e pregunta fundamental kico pa haci pa ainda rescata e refineria, pa asina nos no haya un dobel crisis aki na Aruba.
Na e momentonan aki nos ta enfrentando un crisis basa riba 8 aña di negligencia di parti di e gobierno aki pa loke ta trata e desaroyo economico, e desaroyo infrastructural y e desaroyo di educacion di nos pais.
Nos ta mire den e perdida grandi di poder di compra, nos ta mire den e pobreza creciente y tambe e ta wordo mira den e crisis social den nos hogarnan pa motibo di e presion economico dor di tur medidanan cu e gobierno aki a tuma.
E crisis social aki ta causa di un gran cantidad di problema familiar. Nos ta mira hopi hoben ta haya nan mes ta bandona scol. Otronan cu hopi dificultad pa mantene un desaroyo sano dentro di famia. Esaki ta pone presion grandi riba e famia.
E negligencia di parti di gobierno durante e ultimo 8 añanan ta keda refleha den e crisis. E ex director di Banco Central a yame: De fysieke en sociale verpaupering van Aruba”. Bo ta mire den edificionan cu a deteriora, casnan den condicionnan hopi malo, careteranan sin ningun cuido y bo ta mira un impresion general di e producto Aruba den un decadencia.
Tur esaki pa motibo di 8 aña di un gobernacion malisimo caminda recursonan grandi di e pais aki a wordo usa pa promove e posicion financiero di “Friends and Family” a custia di e futuro di e pais aki.
Hunto cu e crisis grandi aki nos ta mira den industria turistico caidanan grandi di entrada pa locual ta e “revenue per available room”. Na luna di maart di e aña por ehempel e cantidad di persona cu a bin Aruba como turista tabatin un caida di 22%.
Un crisis social economico grandi y un crisis economico empeora na e momentonan aki pa negligencia dor di 8 aña di mal gobenacion y dor di e desaroyo internacional y riba dje nos ta haya un crisis relaciona cu decisionnan cu Valero ta tumando.
Unda bo bai y bo analisa e desaroyonan aki y bo mira kico ta e causa y e remedi bo ta yega na un solo conclusion: Aruba mester di un cambio di gobernacion rapido. Na unda nos lo sa kico ta bai ta e regimennan economico, fiscal, financiero social cu ta bai conduci e pais aki. Esaki pa duna empresanan y e pueblo Arubano e confiansa bek den futuro di e pais aki, Mike Eman a declara.


text:
Abuso contra hende grandi tin famianan preocupa
ORANJESTAD (AAN) Abuso contra hende grandi ta lantando cabes y aunke cu tin hopi di nan no ta conoci, tin famianan cu ta nota señalnan y kier bati alarma pa asina proteha nan sernan stima, pero mayoria porta ta cera pa logra trece unsolucion. Esaki ta caso di un cabayero, kende a casa cu un dama stranhero.
E cabayero tin 89 aña y despues di casi dos aña, a drenta den relacion cu un dama, kende ta mas cu 40 aña mas hoben.Famianan preocupa a combersa cu DIARIO y den un entrevista a duna di conoce cu e casa ta neglishando e grandi como tambe ta haci mal uzo di e pensioen di Lago di e homber.
E problema a escala ora cu e cabayero a casa cu e dama 9 luna atras den secreto pa motibo cu famianan no tabata kier. Lamentablemente, despues cu a cana un caminda di cruz tanto cerca instancianan di gobierno y fundacionnan, mucho no por a wordo haci, mirando e estado legal cu e señora tin. Semper tin algo den ley cu ta proteha e casa, aunke tin un victima.
Famianan a haci tur lo posibel pa preveni e matrimonio aki. Tambe a acerca censo pa haci investigacion prome cu a casa e pareha, pero no a logra nada. Hasta tal punto cu un dokter di cas a certifica tambe a skirbi un carta riba situacion di e anciano.
A base di e carta ey a cuminsa trata na mira con e por a traha cu e instancianan di gobierno y demas instancianan cu a colabora, pero semper tin un problema den ley cu ta proteha e señora. Ta protege den tal punto cu e ta impedi totalmente cu e yiu por aceca na mira kico ta pasa cu su tata.
Ta un cos absurdo cu un yiu no por sa di su tata si e ta malo di salud. E persona no ta cana, den un lapso di 9 luna a perde su canamento.
Dia 30 di october ultimo e yiu muhe a haya chens pa bay bishita su tabata tin e oportunidad unda e muhe tin e bieu. E ta den condicionnan deplorabel asina a dicididi tuma accion y a bay polis na Shaba, unda kier a pone un denuncia , pero e denuncia no a wordo tuma tampoco door di e polis y a avisa e yiu muhe cu no por haci nada paso ley ta proteha su casa.
Na prome instante e polisnan a bay wak si por yega na un areglo unda cu e polisnan a drenta den e vivienda y por a mira den ki estado e tabata. A sinti, a pesar cu no a haya hopi apoyo di parti di ley y ta man mara pa purba mustra un matrimonio ficticio y ta cometiendo abuso, a pesar cu tin prueba di video e pruebanan di fotografia y e pruebanan di videonan na hospital nada no ta yudando pa por scapa e tata den e situacion cu e ta actualmente.
Ta conta cu suficiente material cu por para riba loke ta bisa.
Segun e yiu muhe tambe a trata di ofrece na e muhe pa por dun’e e oportunidad pa hiba e bieu centro pa dun’e atencion 24/7 tampoco no a logra.
Famianan ta di opinion cu e muhe no tin e capacidad como pa tene un persona manera e den e condicionnan ey. Ta un persona cu tin un yiu menor cu pe ta un abuso, pa pone un mucha di e edad ey haci trabaonan cu ta un profesional como enfermero mester haci.
Aki ta trata di dos caso di aboso ta tumando luga na mes momento. Sinembargo no a yega na un solucion cu por procede pa hiba e bieu na un centro pa dun’e e atencion cu mester. Loke a sosode cu durante tur e lunanan aki, si por constata cu e señora ta bay cu e fondonan di e bieu.
A pesar cu ta trata pa stop esaki y blokia e cuentanan , pa asina haya un aclaracion di e situacion. Segun e yiu muhe actualmente e casa tin control riba e placa di cual e no ta traha pe, sinembargo si ta trata e homber di un manera inhumano como si fuera e ta secuestra unda cu no tin acceso cerca ningun familiar.
E yiu muhe cu duele na su curason ta duna di conoce cu e kier alerta comunidad di Aruba riba su caso cu e ta pasando den dje, tambe pa esunnan cu ta mayor di edad pa tene cuenta prome cu nan tuma un decision.
E obhetivo ta pa proyecta un nota riba e caso aki cu no solamente cu ta e unico caso cu ta pasando na Aruba. Una bes yega na e condicionnan aki, e persona ta vulnerabel contra personanan cu sa con e sistema ta traha y ta abusa di dje.
Tin den e diferente casonan cu tin na Aruba cu no tin bida matrimonial pasobra no ta drumiendo den e cama matrimonial.
Segun e yiu muhe e unico cos cu e por haci na e momentonan aki ta conscientisa y habri wowo di esunnan cu ainda no sa cu tin casonan asina ta pasa na Aruba.
Segun informacion cu e yiu tin ta bisto cu tin fraude, abuso y hende ta haci bofon practicamente pa nan por haya e oportunidad pa biba den un miho pais, y ta cuminsa abusa di ley.
Esey ta un burla, no solamente cu e propio husticia, sino un burla cu e pueblo nativo di e isla. Esey ta algo impune.
Pregunta semper ta keda kico lo pasa si mi tata mester muri ?
Cu awa na wowo e yiu ta expresa na nos redaccion. No tin prueba kico a pasa y lo tin cu manda haci un autopsia pa por mira di kico e persona a muri. Ken ta sigui cu e caso.
Pa resumi e obhetivo ta esey si por a proyecta un caso general pa personanan cuminsa tuma bon nota di decisionnan cu nan ta tuma a base di engaño .
Na Aruba no ta prome biaha cu situacionnan asina ta pasa, y esey ta algo cu tin cu tene na cuenta y analisa. Mester ta mas fuerte. E momento cu ley ta mas fuerte y pa proteha mas personanan cercano y ta vulnerabel kisas ta evita e tipo di situacion aki.


text:
Prins Willem Alexander y demas miembronan di famia real a bisa ayo na Aruba
ORANJESTAD(AAN):Den un forma hopi caluroso e Famia Real a worde ricibi na Aruba. Ora cu nan a bay tambe nan a haya un caluroso despedida. Por a mira cu na aeropuerto e famia a topa cu algun mandatario tambe gobernador Fredis Refunjol. Tur tabata acompaña pa nan respectivo casa. Tabata un momento cu e miembronan di famia real y principalmente Reina Beatrix a gradici di curazon henter Aruba pa e trato cu el a haya. Na Aruba sigur nan a bay cu un recuerdo hopi bunita. La Reina a mira te hasta su nomber asina grandi y bunita riba e aeropuerto di Aruba. Algo cu na 2006 e no a mira. Ta e siman cu a pasa e nomber a ser poni back.
Prome cu pasa saluda e ministernan cu nan casa y demas miembronan di e comision, a pasa cerca cada miembro di seguridad, cuerpo policial y VIP Team pa asina gradici nan un pa un pa e tremendo trabao cu nan a eherce. Esey sigur tabata algo di aprecia pasobra e famia real tabata sinti nan mes na cas ora cu nan tabata na Aruba.
Ora cu e avion di famia real tabata cla pa bay y lorando riba e rampa, e prins a habri e bentana den cockpit y asina saca su man zwaai pa ultimo biaha prome cu e avion lanta. E mes tabata sinta den stul di e co-piloto.
E bandera dunando indicacion cu e famia real ta presente den e avion tabata tey pega dilanti den e avion. Prome cu e subi el a worde kita. E siguiente bishita despues di Aruba tabata Bonaire. Eynan si e famia real a worde ricibi cu un grupo cu tabata protesta cu pancarta.


text:
Cumpleaños Diabierna 30 Juli 2010
Happy Birthday baby boy, 2 day family Manuela and Richardson is singing happy b-day 2 lovely Jahnayron Manuela. He’s getting lots of hugs and kisses from his mother Mahalia father Mayron and sister Nyeisha, and specially from his aunt all the way in Holland Vanessa Manuela who love him very much and missing him bunches. He’s also getting a happy b-day from all his aunts and uncles and grandparents which is Penalou, Velma and Albert. See you soon
Beter laat dan nooit! Ayera nos mama y wela stima, Betty Croes Winterdal, a cumpli cu e bendishon di Dios un aña mas di bida. Mama ta haya hopi felicitashon di esnan cu ta stima mama masha hopi mes. Di mama su yiu Aylyn y casa, di nieta y nietonan na Hulanda y Aruba Elaine y Phil, Cedrik, Edrik, Chamar, Maybel, Kathy, Stephanie, Ghisje y Beverly. Nos ta desea pa mama pasa un dushi cumpleanjos y dushi tempo na Venezuela! Tambe hopi aña mas di bida cu e bendishon di Senjor yena cu hopi felicidad! Happy Birthday mama grandi!
Hiep hiep hoeraaa nos ta kanta awe pa
GHYSLAINE JUDESKA KROSENDIJK kende ta
cumpli 2? hmm ssshhh potchi bo ta haya hopi
brasa y sunchi awe di nos tur aki banda,bms
Yaqui,Hurvey bo hija Roshylaine,y e chuky
Yaquir JR, nos ta spera cu bo pasa bo dia
dushi awe bms ta wknd dus bay core un bn
paranda solo solo ba lanta foi sonjo bo ta sin
doño hahahhaha alegria alegria yheeeeh!! anto
bo mag rabia numa tog ta pa un rato so haha.
Hiep hiep hoera nos ta canta awe pa e
princess di cas cu ta cumpli 5 aña
JENNELY WINKLAAR eta haja hopi braza
I sunchi di su mami Marienne papi
Angelo di papa Richard cu ta malcrie
di oompi Ramon I di yaya Adrianne
tambe di tanta Sofhia Alicia Tanta
Elsa tambe di tur su amiguitonan cu
Dios drama su bendicion ariba bo cu hopi aña mas
Happy b-day ta worde canta awe pa e
princess di Sero Biento cu ta
JENNELY WINKLAAR eta haja hopi
hopi sunchi di su mami Marienne papi
Angelo papa Richard welo Atalo wela
Norma tur su tanchinan I oompinan
I sin laga afo di su tanchi joanne I di
su yaya adrianne corda cuminsa bira untiki mas bon mucha love you Jenni
Awe ta e dia! 10 jaar
geleden werd mijn
Rockstar
geboren; Danella Zulma, pabien
gefeliciteerd happy b-day di bo
Mami stima. Geniet van je
verjaardag vandaag en
nog vele jaren erbij.
Hiep Hiep Hoeraaa!!! Awe ta cumpli 5 aña di edad, nos smart lil princess, Tara Evangeline Ras. E ta haya hopi hugs & kisses di su mami Rosalie, su papi Giovanni y su lil sis Amber. Tambe e ta haya hopi pabien di su omatje Tania y Jan, su opatje Eddie, Opa Rocky, su Oma Ika y Peter, su Nana stima Tatiana y Roland, su ompinan Ciriac y Ruthmila, Rodney y Carolina, Samuel, Jason y Jismaldi. Su duy Rosa y Machi Ida,tanta y omonan, primitos y primitas y tur su amiguitos y amiguitasnan di St. Jan Kleuterschool. Nos tur ta desea Tara ‘A very enchanted day as Princess Belle’. Tarita, mommy and daddy loves you super duper much!! You’re our sweet lil sunshine. God bless you with a lot of blessings, health and more wisdom. Love you, baby!
Awe ta cumpli un aña mas di bida e princes Jennely WINKLAAR. Jennely ta haya masha pabien di parti su mami Marienne y papi Angelo, su oma Norma y opa nn Rudy y Richard. di su tanchi nn Joanne, Jeanty, Oscalina, Adrienne y di su ompi nn Richi y Ramon. Di parti su prima nn Andyleen, Xeaneygelly y primo Igorson ku ta manda bise korda riba nos treat y pasa un dushi dia!!!!!
awe e guy dsh cu pechi
ta cumpli su sweet 11 ,e ta
hnj felisitacion di su tata ,su
mama ,y di su dos ruman nan ,tambe
di su welo y wela nan y madrina
cu padrino ,cu Dios bendisiona
bo jowald riba bo dia crd riba bolo:)*
awe 30 di july ta cumpli aña jowald de
cuba e ta hnj un macuto di sunchi foy
mami y papi y foy su dos ruman nn cu
stime un mundo tambe e ta hnj felicitacion
foy su wela y welo nan madrina cu padrino
omo y tanta nan prima cu achter prima y
foy su dos brother nan Albertico y jason y
foy su team di basebally demas amigo y
amiga nan pasa un dushi dia stimabo jowww!!!! leima!!!:)


text:
Analisis politico
Mas mentira
Evelyn Wever Croes mas y mas ta hincando su mes den problemanan severo causando un ambiente totalmente negativo den su mes partido contra di dje. Den siman Evelyn a bin cu mentiranan pertinente atrobe. Mentiranan cu e dirigentenan di MEP mes ta haya cu no por.
E declaracion di Evelyn cu pa Marisol y Mervin e porta di MEP tabata hancho habri despues cu nan a vota pa e cambionan di ley cu a kita privilegionan grandi for di e politiconan a bons back sumamente duro den cara di Evelyn. Pesey nos por a scucha Evelyn bin trata di defende su declaracion usando mas mentira den e esfuerzo aki. Loke ta dal Evelyn frontal ta cu e mes no a tene su mes na e disiplina di partido door di core for di sala di parlamento y no vota ni pro ni contra e leynan.
Marisol y Mervin a worde saca for di partido pasobra nan no a tene nan mes na e disiplina di partido. Evelyn a trata di desculpa su mes di no a vota bisando cu e a bay e siguiente partijraad pa duna partido un splicacion pakico e no a tene su mes na disiplina di partido y cu Marisol y Mervin no a bay e reunion ey. Atrobe mentira! Marisol no por a bay e reunion ey pasobra e no tabata na Aruba. Si e porta tabata habri a warda Marisol bin Aruba back y no dicidi di saca Marisol y Mervin for di partido di biaha. Su splicacion tabata washi washi y ningun hende cu a scucha su storia por a kere esaki.
E no a vota contra e leynan loke tabata e decision di partido y consecuentemente e tambe mester a worde saca for di partido pa motibo di no a tene su mes na e palabracion cu tabatin den partido. Henter e comedia rond di e votacion aki tabata solamente pa hustifica pa despues di saca Marisol for di partido laga Evelyn bira lider y nada otro. Mervin a haya e mal trato di cabeiboto pasobra e meta grandi tabata pa saca Marisol pasobra e tabata un candidato hopi mas miho cu Evelyn pa bira lider di partido. Pesey Marisol mester a worde saca for di MEP pa habri caminda pa Evelyn por a bira lider.
Nan no por a laga Marisol un banda y nombra Evelyn pasobra pa tur hende den MEP Marisol tabata un candidat hopi miho cu Evelyn. Marisol tabatin casi dos biaha mas voto cu Evelyn y hopi mas experiencia den politica. No tabatin ningun argumento pa bypass Marisol y haci Booshi of Evelyn lider di MEP. Pesey mester a saca Marisol for di partidio y esey a worde haci. Ningun porta tabata habri pa Marisol y Mervin por a drenta partido back.
Den su afan pa trata di laga hende kere loke e ta bisa e a usa mas mentira. E kier a ltrece padilanti cu nan di MEP de facto tabata di acuerdo cu e leynan en cuestion pasobra ta MEP mes a nombra e comision Fowler cu a bin cu e recomendacionnan cu a bira e leynan contra e privilegionan di politiconan. Otro mentira flagrante!
Ningun momento MEP a instala e comision Fowler. Ta partido AVP den gobierno den pasado a nombra e comision aki hustamente pa kita cierto privilegionan cu e politiconan tabatin. E splicacion mentiroso cu Evelyn a bin cune no tabata pa esnan cu ya caba no ta kere nada mas di loke Evelyn ta trece padilanti. E splicacion mentiroso aki Evelyn a bin cune pa trata di convence su mes partidarionan cu mas y mas ta dudando si e tempo no a yega pa core cu Evelyn como lider mirando e daño grandi cu e ta haciendo partido cu tur su mentiranan y tur su blundernan. Den e caso di e porta habri pa Marisol y Mervin Evelyn a lanza mentira tras di mentira poniendo cierto dirigentenan di MEP fada di tanto manipulacion di banda di Evelyn cu ta parce cu esaki tabata e ultimo gota cu a yena e hemchi. Doñonan di MEP a dicidi cu ta Evelyn mester bira lider di MEP y mala suerte pa Marisol y Booshi. Tur dos ta for di partido y tur dos a bira traidor. Marisol pasobra e a vota pa leynan pa kita privilegionan di e politiconan y Booshi te ainda no ta cla pakico e tambe a bira traidor.


text:
Helium
Helium ta e elemento kímiko ku number atomiko 2 anto un peso atomiko di 4.002602, ku ta wordu representa dor di e symbulo He. E ta un gas sin kolo, sun holó, sin màk, in-toksiko, anto inerto ku ta e kabes di e grupo di gasnan nobel den e mesa periodiko. Su punto di herebé i smelt ta esun di mas abou den e elementonan anto e ta eksistí solamente komo un gas ku eksepshon di kondishonan ekstremo. Despues di hidrogeno e ta e di dos elemento mas abundante den e universo, anto ta kompone 24% di e masa di nos galaksia.


text:
November 25, 2014 / Lokal
Segun Gerrit Schotte...
Segun Omayra Leeflang tanten ta diskutí kandidatura Suzy Camelia-Römer
Minister Nelson Navarro a informá Staten
...Parlamentario Leeflang: Loke otronan no ke Kòrsou ta tuma...
...Parlamentario Leeflang: Loke otronan no ke Kòrsou ta tuma...
Di akuerdo ku Minister van der Horst....
Di akuerdo ku Minister Etienne van der Horst...
Hues: Atrako riba turista ta hasi Kòrsou hopi daño:
Proposishon pa establesé 5 embahada:
Kòrsou mester di ekipo moderno pa drecha playanan:
Polis no a hasi nada na Ulanda:
© 2013-15 Extra - Notisia di Korsou


text:
Den e terser kuartal e preisnan pa e konsumidó ainda tabatin un promedio di 2,3 porshento mas haltu ku e aña anterior. Na Sint Eustatius e inflashon a keda meskos na 4,6 porshento. Na Saba e inflashon a baha di 3,0 pa 2,4 porshento.
Inflashon na Boneiru a subi dor di elektrisidat i awa
Den e di kuater kuartal di 2012 e inflashon na Boneiru tabata 2,7 porshento. Esei ta 0,4 punto mas haltu ku den e terser kuartal. E inflashon a subi dor di e oumento di preis konsiderabel di elektrisidat i awa. Produktonan alimentisio a pone ku e inflashon a baha.
Inflashon Sint Eustatius no a kambia
Den e di kuater kuartal e inflashon na Sint Eustatius a keda meskos na 4,6 porshento.
E preis di alohamentu a kousa un subida di e inflashon. Esaki a keda kompensá dor di e bahada di paña di bisti, hóreka i produktonan alimentisio.
Inflashon na Saba a baha konsiderablemente
Den e di kuater kuartal e inflashon na Saba a baha te ku 2,4 porshento. Esei ta 0,6 punto mas abou ku den e terser kuartal. Esei no ta nifiká ku bida na Saba a bira mas barata, sino ku e subida di preis pa un aña den e di kuater kuartal tabata ménos grandi ku esun den e terser kuartal. Esei ta konta pa mas produkto. Espesialmente e produktonan alimentisio a pone ku e inflashon a baha.
Den e di kuater kuartal produktonan alimentisio tabata 1,3 porshento mas karu ku e aña anterior, pero den e terser kuartal e subida pa un aña tabata 5,6 porshento ainda. Elektrisidat a kousa un subida di e inflashon.
Inflashon na 2012 mas abou ku na 2011
Den 2012 e promedio di inflashon riba e tres islanan ta hopi mas abou ku den 2011.
Na 2012 e promedio di inflashon na Boneiru tabata 2,9 porshento. Esei ta mas abou ku e 5,3 porshento den 2011. E kousa di mas importante di e bahada aki ta debí ku e preisnan di paña pa bisti, kuminda i transporte den 2012 a konosé un subida ménos supstansial ku den 2011.
E promedio di inflashon den 2012 na Sint Eustatius tabata 5,2 porshento. Esei ta konsiderablemente mas abou ku e 9,9 porshento den 2011. E bahada aki partikularmente ta debí ku e preisnan di transporte na 2011 a subi muchu mas ku den 2012.
Na 2012 e promedio di inflashon na Saba tabata 3,7 porshento. Esei ta mas abou ku e 6,4 porshento na 2011. E kousa mas importante di e bahada ta e echo ku e preisnan di transporte a subi mas den 2011 ku den 2012.
Sifranan temporal
E sifranan di e di kuater kuartal di 2012 ta temporal i lo stipulá nan definitivamente na momentu di e publikashon di e promé kuartal di 2013.


text:
Lithium
Lithium ta un Elemento kímiko ku ta un metal moli, kolo plata-blanku ku ta keda den e grupo kímiko di metalnan alkali. E ta representa dor di e symbolo Li anto e number atmiko 3. Bou di kondishonan normal e ta e metal mas light anto e elemento solido menos masivo. Manera tur metalnan alkali e ta hopi reaktivo anto kimabel. Pa e rason aki e ta normalmente warda den un zeta kímiko. Ora e wordu kortá, lithium ta mustra un luster metaliko, pero den kontakto ku airu muá e ta bira un kolo gris fadá, anto e orei, pretu. Pasobra e tin un reaktividat haltu, Lithium niunka no ta okuri normal den naturalesa, anto normal ta aparse komo parti di algu otro, mayoria biaha komponente ioniko. Lithium ta okuri den un par di metalnan pegmatiko, pero e tambe ta obtené for di brimonan i klei. Riba un escala industrial, lithium ta isloka elektronikamente for di un bruashon di lithium klorido anto potasium klorido.


text:
Gobierno ta para riba cu no ta aumenta prijs di pan blanco e aña aki
Ta bay instala un grupo di trabao pa analisa e formula ideal
ORANJESTAD (AAN): Gobierno y e Asociacion di Panaderianan a reuni dialuna ultimo pa por analisa con lo sigui atende cu e formula con ta yega na prijs di pan blanco, cu ta regula pa ley. Durante e reunion aki Gobierno a enfatisa cu no ta aumenta prijs di pan blanco e aña aki pasobra e panaderianan no por a prueba cu nan gastonan a subi di tal forma cu ta hustifica un aumento. A propone na nan pa instala un grupo di trabao cu lo reuni, analisa e formulanan y pa por propone na Gobierno un formula nobo cu ta cumbini e panaderianan y e pueblo tambe. Gobierno ta dispuesto pa revisa e prijsnan otro aña y den esaki no necesariamente ta nifica cu prijsnan lo aumenta, kisas nan lo por baha tambe!
Departamento di Asuntonan Economico a haci un analisis completo riba e asunto di prijs di pan blanco y a yega na e conclusion cu e prijsnan no ta duna pa un aumento. Es mas, e producto cu mas ta afecta produccion di pan blanco, esta hariña, a baha den prijs.
Berdad otro productonan a subi, pero nan no ta afecta e prijs manera hariña. Di otro banda, e otro productonan no a subi na e nivel cu nan a subi na aña 2008 tampoco, tempo cu a aproba e ultimo aumento di prijs di pan blanco.
Durante e reunion cu e tres panaderianan presente, na ningun momento e Panaderonan a bisa cu nan lo stop di produci pan blanco.
Pa loke ta trata e producto nobo, esta e “Light Wheat” cu e Asociacion di Panaderianan a menciona, esey ta nan pleno derecho pasobra e tipo di kipashinan asina di pan bruin ta existi caba y nan prijsnan no ta regula pa ley na e momentonan aki, pues e panaderianan por pone e prijs cu nan mes ta desea segun mercado.
Pero, Gobierno lo sigui e asunto aki masha di cerca, pa evita cu ta produci e mesun pan blanco pero di un otro color y cu un otro sticker riba e envoltura. A splica e Asociacion di Panaderianan caba riba e consecuencianan cu esaki lo por tin pa nan y riba e posicion di Gobierno al respecto.
Gobierno ta convenci cu e Asociacion di Panaderianan y tur e demas panaderianan riba nos isla lo sa di cumpli cu leynan vigente. Gobierno ta convenci cu na mesa lo por haya otro riba e tema aki.
E no ta un cuestion cu no kier aumenta prijs di pan djis pasobra e situacion economico ta precario, sino pasobra cu e Panaderianan no por a demostra na Departamento di Asuntonan Economico cu e aumento cu nan ta bisa cu tin, ta valido y ta hustifica un aumento di prijs.
Gobierno ta haya masha straño cu e Panaderianan ta insisti cu tur prijs a subi pero nan no a aumenta nan prijsnan di e otro productonan cu no ta controla pa Gobierno, manera pan bruin, pan dushi, etc.
Ta keda pendiente pa e Asociacion di Panaderianan pa e grupo di trabao cu Gobierno a propone pa instala mas pronto posibel, pa hunto dicidi riba e formula ideal. Pasobra tur formula lo tin su “pro” y su “contra”.
Pasobra si a aplica e formula cu prijs ta subi y baha regularmente, anto desde 2008 pa awo hopi prijs a baha pero e prijs di pan a keda mescos semper. Pues, awor cu e prijsnan a subi, kier core aumenta e prijs final na consumidor, locual Gobierno no por permiti.


text:
Link pa Verzuim (Webportaal)
Click akinan pa habri e Webportaal pa notifica AO.
Banco di Seguro Social
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Ultimo Noticia:
- SVb Ta Clarifica Splitmento: “Reparatietoeslag” No Ta Forma Parti Di E Pensioen Di AOV 15 Apr 2015: Recien Banco di Seguro Social, SVb, a informa comunidad di Aruba y pensionadonan en particular, cu a cuminsa cu splitmento di pensioen di parehanan pensionado. Esaki pa cumpli cu articulo...
- SVb Ta Sigui Mehora Servicio Pa Tur Cu Ta Cobra Pensioen Di Biehes 8 Apr 2015: April ta introduci division di Pensioen di parehanan casa. Banco di Seguro Social, SVb ta bay dividi gradualmente e suma di pensioen di tur pareha pensionado casa cu anteriormente no a...
- Diabierna 13 februari desde 12:00 pm SVb ta cera pa publico 12 Feb 2015: Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba diabierna 13 februari 2015 desde 12:00 pm. Desde...
- Comunicacion Mediante Email Cu SVb 3 Feb 2015: Banco di Seguro Social Aruba SVb den ultimo dianan ta ricibi varios email di malware y/o virus cu ta purba di drenta nos sistema. SVb a ricibi diferente email cual...
- Declaracion di Personal 2014 y Cobransa Preliminario 2015 28 Jan 2015: SVb recien a manda pa tur compania e informacion di seguro social pa trahado, incluyendo e formulario Declaracion di personal 2014 (personeelsopgave) y Cobransa Preliminario di e contribucion di seguro...
- Fechanan Pago di Pensioen durante 2015 14 Jan 2015: Pensioen di Biehes (AOV) y Pensioen di Viudo y Huerfano (AWW) lo keda paga durante aña 2015, riba e siguiente fechanan: • Pensioen di februari: diabierna 30 januari 2015 • Pensioen di...
- Ceramento Di SVb Durante Dianan Di Fiesta 11 Dec 2014: Banco di Seguro Social Aruba SVb ta anuncia cu en conexion cu celebracion di Pasco y Aña Nobo, tur su oficinanan lo ta cera pa publico riba e siguiente dianan: Diaranson...
- SVb cera diabierna 21 november desde 12:00 18 Nov 2014: Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba: Diabierna 21 november desde 12:00 di merdia Notificacion di...
- SVb Informacion tocante Pensioen 5 Nov 2014: Entrante prome di januari 2015 e edad di pensioen ta subi pa 60,5 aña. Abo a pensa caba riba bo pensioen? Pa mas informacion tocante pension click aki. Pa calcula bo pensioen...
- Ceramento di SVb su Callcenter 25 Oct 2014: Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera awe diasabra 25 oktober 2014. Notificacion di AO (meld...


text:
Awendia e consumidor a bira mas conciente, exigente, kier spaar y cumpra calidad!
Prome motibo pa instancia concerni controla prijs y calidad:
ORANJESTAD (AAN) – Den e temponan financieramente dificil cu pueblo di Aruba ta pasando aden, por ripara cu hopi hende kier spaar, y ta busca manera di hacie tambe.
Antes, e consumidornan tabata bay e supermercado di su preferencia, y como cu prijs di productonan no tabata asina exagera cu tog por a cumpra algo extra, di loke a pone riba lista, nan tabata tira den e garoshi un par di paki buscuchi, y caha di ijscream, un ke otro chuculati y coi dushi, pa alomenos pa un par di dia tin algo di smak pa come, y e consumidornan no tabata worry tanto cu prijs y si tabata busca e mihor marcanan.
Pero e tempo di cumpra pa cumpra no tey mas. Awendia, e consumidor ta busca e producto specifico cu e mester, y tambe ta wak bon riba shield cual ta e marca mas barata y su fecha di expiracion.
Den e buscamento aki hopi consumidor ta ripara cu den diferente supermercado, e productonan riba shield no tin prijs, y tampoco por mira bon e fecha di expiracion.
Diferente consumidor cu a trece e puntonan aki den transcurso di siman, ta haya cu a bira tempo pa den e supermercadonan TUR, pone prijs sea riba e producto mes of den e reki y no cu ora bo ta yega caha bo ta haya e sorpresa cu e prijs di un coi chikito, ta sumamente halto.
E consumidor na momento di tuma e producto den su man, mester sa e prijs incluyendo e impuesto. Esaki ta bon tanto pa e consumidor como pa e fabricante di e producto, pasobra manera e sistema ta awendia e negociante ta esun cu ta sali gana.
Tin un par di supermercado cu tin prijs no riba e producto pero riba reki, pero kico sa sosode? Cu ora bo bay paga na caha ta bin resulta cu e producto ta mas caro, y ora bo reclama nan ta bisa bo cu e prijs cu ta conta ta esun cu tin den computer, y esey fuera di e dos impuestonan cu tin cu paga riba dje.
Otro modalidad cu tin ta cu mayoria di supermercado of practicamente tur, a dicidi di pone productonan cu ta cerca di caduca den un baki grandi na mitad di prijs, y meymey tin cu nan fecha di expiracion a pasa caba. Si ta trata di productonan cu ta bay caduca aki dos of tres luna ta menos mal, si nan ta baha di prijs pasobra e consumidor por probecha di dje ainda sin pone su salud na riesgo ta o.k, pero nan ta poniendo productonan cu falta dos, tres of cuater dia so pa caduca. Esey sigur ta un riesgo pa e salud di e consumidor cu ta riesga di cumpre. Pakico no a pone nan dos of tres luna prome sikiera? Al fin y al cabo e productonan cu e consumidornan no ta cumpra pa motibo cu nan ta casi pa expira, e negoshi mester benta nan afo.
Productonan cu lechi manera yogurt como tambe cahanan di juice cu mayornan ta busca pa nan yiu desayuna of bay school cune, hopi biaha sin cu nan ta wordo baha di prijs, nan fecha a expira caba y tin biaha ta ora yega cas cu e consumidor ta ripara. Cu tin falta di control di autoridadnan concerni esey ta un hecho.
Costo di bida ta demasiado caro pa no pone atencion riba e control di prijs y calidad y esaki den TUR supermercado, grandi of chikito y rond di Aruba.


text:
Archivo di October, 2010
Cumpleaños Diasabra 30 October 2010
Heeeyyyyy Mjn Oct. 31 ta cumpli 60 aña, E Galan di cas “Mario O. Croes” mes mes. Felicitashon e ta haya di parti su Queridisima Glenda, Amornan Shahaira y Shudeska, Tesoronan Giandré / Shavenska / Shurvínzqia y demas famia i amistades. Nos Dushi Senjor drama bo bendishon riba Mario, dune hopi forsa, salud y dicha pe ta hopi mas aña cu nos.
Algo unico den Reino Hulandes anuncia pa Minister Mike de Meza
Reduccion di gasto cu gobierno kier introduci pa Parlamentario y Ministernan
ORANJESTAD- (AAN)– Minister de Meza a anuncia e reduccion di gasto cu gobierno kier bai introduci pa loke ta trata entre otro e pension di minister y parlamentarionan. Un di e prome leynan cu ta bai Parlamento pa wordo trata ta esun di reduccion di gasto di e posicion di e dignatarionan.Esaki ta encera cu lo no bai tin acumulacion mas di pension, caminda cu lo elimina e sistema cu un parlamentario of minister ta cobra pension ora e haci 50/45 aña. E ley nobo cu ainda mester wordo trata ta pa tanto minister como parlamentario cobra nan pension ora nan yega e edad di 60 aña mescos cu tur otro hende na Aruba.
Awe mainta lo dicidi si Aruba lo haya Tropical storm watch of warning
ORANJESTAD(AAN):– E desaroyo di e mal tempo cu tabata pasando den area di Trinidad ta wordo vigila tambe pa e islanan ABC.
E ta biniendo den nos direccion y pesey mes e departamento di calamidad tabata tin e prome contactonan informal.
Prome minister Mike Eman tambe a manda e prome mensahe den oranan di merdia diabierna.
Tabata pendiente pa e ultimo informacion di Hurricane Center diabierna atardi.
Un grupo considerable di nos hobennan a cay den problema di droga y criminalidad
Segun Minister Dowers, nos comunidad tin un problema alarmante y preocupante:
ORANJESTAD (AAN) — Riba tereno di Husticia, Minister mr.Arthur Dowers a declara den conferencia di prensa, por cierto basta extenso, cu e ultimo añanan masha poco por a tende ta ken ta responsable di e situacion cu nos pais ta aden aworaki. Esaki pasobra pa e gobierno aki ta mas importante pa mira con ta bay soluciona e problemanan cu nos ta confrontando aworaki.
E dignatario a nota si, cu di parti di oposicion si ta tira falta riba ken of cual, y e ta pensa cu si nan kier haci politica, anto por bisa cu si tin hende of gobierno culpable, anto mester culpa e gobierno cu a baha cu ta esun di MEP, pa tur e problemanan cu tin na Aruba, den materia di Husticia.
Universidad di Aruba cooperando cu research pa cuantifica totalidad di adictonan ambulante na Aruba!
ORANJESTAD (AAN) — Den entrevista cu DIARIO, drs. Randolf de Kort, di e area huridico di e Managemet Team di Verslavingszorg, a duna di conoce cu pa peticion di e Minister concerni, Universidad di Aruba ta haciendo un research pa cuantifica e totalidad di e adictonan problematico cu tin na Aruba. E prome informe pronto lo keda cla, y posiblemente den corto tempo lo por tin un bista riba e situacion den henter e Isla. El a agrega cu nan ta concentrando den Oranjestad unda e problema ta mas grandi, pero trahando cu polis di bario a bin resulta cu e adictonan aki no ta biba den ciudad sino cu nan ta bin trece e problema na Playa, aunke e molester ta lantando cabes poco, poco den e barionan tambe.
Ta sinta critica tur hende pero awor cu un Santa Cruzero por haya un bon posicion
Ken por compronde e hendenan aki…
Esaki tampoco no ta bon pa MEP!
ORANJESTAD (AAN): E ultimo dianan aki algun hende di MEP ta sinta grita yora na nan media cu e gobierno actual ta super malo y cu nan no ta sirbi. Te hasta ora cu un rumor falso a worde lansa mey mey di e aña aki di parti di e mesun hendenan aki liga directamente cu MEP, cu sr Lysander Besselink como vocero di gobierno lo worde movi y poni na DTZ, entre otro Nel Oduber y otro integrantenan di e partido geel a bula lanta. A cuminsa critica gobierno cu kier kita Lysander Besselink for di e puesto djies paso e ta St. Cruzero. Awor sr Lysander Besselink su nomber atrobe ta den publicidad y e biaha aki ta cu posibelmente e lo bira director di e planta di television cu ta TeleAruba.
150 adicto a bay Hogares Crea boluntariamente, y OM a prepara 55 dossier di personanan cu lo bay bao curatela!
Drs. Rudolf de Kort:
ORANJESTAD (AAN) — Matutino DIARIO a acerca drs. Rudolf de Kort, miembro di Management Team di Verlavingszorg, ken tin su funcion den e parti hudicial. El a splica cu for November 2009, Minister Visser a institui un comision cu den principio tabata un task force, pa maneha e problema di adiccion den centro di cuidad. Pero den termino general nan a cuminza pa analiza e adictonan, cuanto nan ta, na un y ki tipo di yudanza nan mester. Te na cuminzamento di augusus a yega na un cantidad di 154 adicto cu a worde transporta cu ayudo di “Adopt an adict” na Hogares Crea na Santo Domingo. Esaki ta un proyecto cu ta consisti di tres faceta y e prome tabata esun unda e personanan mes a mustra cu boluntariamene nan kier ayudo, y asina a busca manera pa nan haya esaki tambe.
Hospital ta hopi yen
Gerencia ta suplica docternan pa manda patient cas
ORANJESTAD (AAN)* For di un carta cu ta circulando rond, por tuma nota cu gerencia di Hospital ta haci un peticion pa specialistanan haci e cama nan ocupa bashi mas pronto cu ta posibel. Esaki pa motibo cu e hospital ta asina yen cu no por tuma patient nan di emergencia y ta urgi e diferente specialistanan pa riba termino corto manda nan patient nan cas pa asina logra haya lugar den hospital. E carta aki ta bin mesun momento cu un patient grave no ta wordo interna den hospital pa falta di cama y ta bin ta fayece.
Malhechor cu machete por poco a kita pols afo di otro hende
ORANJESTAD.(AAN); Den Avenida Alo Tromp na haltura di hotel Bacarat, den oranan di anochi un homber a wordo maltrata seriamente cu machete. Tabata diahuebs pa 9’or di anochi, cu central di polis ta notifica patruya di Oranjestad pa nan dirigi nan mes mesora pa e caya menciona. Ora e patruya a yega, a topa e homber di inicialnan W.K. di 38 aña di edad cu su man robez bao di sanger. E victima tabatin un T-shirt cu el a usa pa evita e herida di keda spuit sanger.
Ambulans su presencia mesora a wordo solicita pa e victima wordo transporta pa Dr. Horacio Oduber Hospital.
Baby na caminda y futuro tata di 21 aña a haya 2 aña di castigo
Abogado a mustra cu e persona cu su cliente a duna e informacion pa planea e atraco, no a ni wordo acusa
ORANJESTAD(AAN): Diabierna Josimar J.C di 21 aña y Milton A.R di 38 aña a presenta dilanti di huez na corte di husticia como sospechoso. J.J.C a wordo acusa di a participa of di tin complicidad na un atraco riba Kentucky riba 30 di Maart 2010, unda cu a bay cu un suma di placa di 3800 florin. E atracadornan a bin cu cara tapa y cu machete y tubo di hero den man.
M.A.R a wordo acusa di ladronicia di auto, of di tin posesion di un auto di cual e tabata sa cu e auto tabata horta riba 25 di April 2005.
Aruba awor tin un maneho y sistema pa atende proceso di adiccion
Segun Minister Visser,
ORANJESTAD(AAN): Durante un conferencia di prensa teni pa Minister Richard Visser den cual el a resumi 1 aña di gobernacion di su parti, el a papia di entre otro e parti di higiena den e restaurantnan, cu ta cay bao di Salubridad Publico. Actualmente Salubridad ta poniendo hopi mas presion riba e sector di restaurantnan, riba sector di higiena. E ta algo hopi importante pa nos hendenan local y tambe pa e turistanan cu ta bishita nos isla, pa asina salvaguardia nos economia turistico.
Partido MEP a entrega na Gobernador manifiesto cu mas di 12 mil firma
Ta urgi gobierno pa bin cu un referendum…
ORANJESTAD (AAN): Partido MEP a acumula un cantidad di 12.378 firma y den un manifiesto nan a entrega esaki ayera na Gobernador Freddis Refunjol. Adi Thijsen di fraccion di MEP tabata acompaña pa dos persona mas den oficina di Gobernador pa haci entrega di e firmanan. E accion di firma tabata pasobra MEP ta contra mishimento di autonomia di Aruba. Parlamentario Thijsen a splica cu e firmanan aki a wordo acepta pa Gobernador door di e director di cabinet di Gobernador.
Brazil Taekwondo Stichting a tene su di cuater Club Kampioenschappen.
ORANJESTAD (AAN) – Diaranzon ultimo Brazil Taekwondo Stichting a tene su di cuater Club Kampioenschappen. Tur fin di luna e miembronan di Brazil ta reta otro den e Club Kampioenschappen y tur luna tambe tin sorpresa entre e miembronan. E biaha aki Nigel Geerman a sorpresa su contricantenan. Nigel Geerman a bin brabo a luna aki, awor cu skop pa cabez ta na vigor entre e chikitonan, ta esaki so nan kier haci pa asina haya nan tres punto di avese. Nigel Geerman kende normalmente sa perde su peleanan a bin ta haci un cos y ta gana tur dos su peleanan. Nigel Geerman a topa cu Mark Giel kende ta un di nos fiel miembronan y a bin ta score den e prome rond cu un solo skop, na unda cu e la bay dilanti cu 3 punto.
Caso di ladronicia posponi
Abogado a mustra Huez riba e hecho cu abogadonan ta cansa di wordo tuma na malo ora nan cliente no presenta na Corte
ORANJESTAD(AAN)– Diabierna L.R.W mester a presenta, pero e no a bin corte. El a wordo acusa di ladronicia riba 13 di April 2010, tambe di ladronicia den un of mas camber di hotel di un of mas pasaporte y otro pertenencianan di dos persona riba 2 di April 2009. Ademas di esaki el a wordo acusa di ladronicia den cas di hende di placa y otro pertenencianan di e persona riba 22 di October 2009.


text:
Mi compas ta esun cu Iglesia Catolico Romano y e pautanan cu Obispo a dunami
Pader Jairo Maduro:
ORANJESTAD(AAN): “Ami no ta interesa pa sigui discuti cu ningun hende,” Pader Jairo a expresa den un entrevista, unda cu el a splica tur locual a transcuri despues di e reunion y tocante di e desapunto grandi cu Obispo a expresa ora el a haya sa. Pader Jairo a bishita e director di Solo di Pueblo, kende a bisa cu e no tabata mucho na haltura tocante di e articulo. E articulo di Koolman tabata pa desprestigia Pader Jairo, splicando cu Obispo a pone na straf, a pon’e den un skina, cual no ta cuadra cu berdad, e pastoor a splica. Obispo ta desapunta y descontento cu e acuerdo a wordo kibra, no pa e miembronan di Grupo di Siete, pero pa Mimi Koolman di Radio Bo Guia, kende a haci e cos iresponsabel di pone informacion eroneo eyfo, Maduro a expresa. E ta un falta grandi di respet pa Obispo cu e señora no por a tene su mes na su palabra y a maluza e ocacion.
Pa Obispo esaki tabata un perdemento di tempo pasobra e bon boluntad no a luci, pero mas bien e mal boluntad y mal intencion a bin dilanti cu e expresionnan den e articulo den corant.
Pader Jairo a bisa cu e no ta bay duna mas entrevista tocante a asunto aki, e no ta bay papia mas riba e tema, pasobra el a perde dos siman y mey di trabao valioso pa via di e situacion aki, cual awo e ta bezig ta purba recupera.
Pader Jairo a cita palabranan di e clero Amado Romer di Corsou, kende a bisa cu no mester tuma soketada di ningun hende. El a bisa enfaticamente cu mester biba cu respet y decencia cu otro y cada hende mester cana riba su mesun compas y su compas ta esun cu Iglesia Catolico Romano y e pautanan cu Obispo a dun’e.
E pastoor a subraya cu e no ta haci politica y esey tur hende por confirma pasobra tur misa ta graba y “gefile”. Su trabao lo sigui den parokia di Brazil, unda cu Obispo mester pa e t’ey. E ta mantene su bida sacerdotal y spiritual saludabel y riba nivel y aunke e por disgusta humanamente pa cosnan cu ta pasa e ta keda manera tur su coleganan, ta anhela traha den trankilidad y ofrece calidad.
Pastoor Jairo a bisa cu e bos di iglesia den mundo ta yama pa pacificacion, respet y mester ta basa riba e pautanan cu ta basa riba palabra di Dios. El a finalisa bisando cu desencia entre hende mester keda semper y cu su porta semper ta habri pa dialogo pasobra esey ta loke Señor ta pidi.


text:
November 11, 2014 / Lokal
...presentando nan sifranan dje di tres kuartal... CAP A REGISTRA KRESEMENTU DEN BUELO I KANTIDAT PASAHERO ...Situashon merkado merikano no a mehorá despues bankrut DAE...
...MFK ta pidi reunion...
Segun sra. Steba, no por sigui prefinansiá mantenshon di kas.... GOBIERNU TIN DI KUMPLI KU FKP AWOR SI!! ....Anto trahadónan si a entregá riba nan derechinan...
Parlamentario ta aploudí Minister Larmonie-Cecilia ku e desishon...
Segun Eugene Cleopa, 150 mil habitante no ta sufisiente mas.... MESTER HASI ALGU PA NOS POBLASHON KRESE!! ...No lubidá ku nos poblashon ta embehesiendo...
...pa esnan interesá pa asistí...
AKUSADO A KONVENSE HUES KU SU VITAMINA “OMEGA” TRAHA DI MARIWANA
OPERASHON GRANDI PA DETENE GRUPO(7) DI ATRAKADO
E LUCHA DI FUNDASHON “E HENDE” TA DETERMINA
... Renaissance Curaçao Mall & Rif Fort i Carnaval Casino ta invitá bo...
© 2013-15 Extra - Notisia di Korsou


text:
Aruba reconoci un biaha mas riba plataforma internacional
Branding di Aruba cu Green ta dunando su frutonan
ORANJESTAD(AAN):Elogia pa su esfuersonan sin igual rib tereno di sostenibilidad, Aruba a bira e ganado absoluto di e Premio “Destination Leadership” di e ‘Wold Legacy Awards National Geographic’ e siman aki na ITB Berlin, e convention mas grandi na mundo riba tereno di turismo.
Cuatro aña pasa Prome Minister Mike Eman, a expresa un ambicion masha special: Aruba a pone como meta pa na 2020 e isla ta completamente sostenibel, un sociedad cu ta independiente di petroleo. Un sociedad di cinco strea, tabata y ta e deseo di Prome Minister Eman.
Un sociedad sostenibel cu ta funciona riba energia berde, na unda crecemento economico ta sirbi e bienestar di e hendenan. Con logra esaki?? Riba 31 di Maart 2014 Eman a presenta e vision aki durante e prestigioso evento TEDxBinnenhof 2014 na Den Haag.
Dilanti algun di e mentenan mas briyante di Hulanda – y miyones cu tabata sigui e programa rond mundo pa medio di internet – Premier Eman tabatin e honor di cera e programa. Na final e audiencia den Ridderzaal a duna Eman un ‘standing ovation’. Nos ta invita boso pa wak su presentacion riba Youtube y mira pakico el a haya e bravo aki http://youtu.be/a6WnG6b2JBA.
E esfuersonan riba tereno di sostenibilidad di Aruba a worde cubri pa Bloomberg TV, Wall Street Journal Live, CNBC Power Lunch, CBS y otro canalnan di television nacional den entrevistanan extenso cu Eman. Recientemente Prome Minister Eman a worde poni den centro di atencion pa Presidente anterior Bill Clinton durante un top di e Americanan y poco despues el a haya elogio di Vice Presidente Joe Biden durante e cumbre riba Energia na Washington DC, unda e rol prominente di liderazgo di Aruba pa loke ta sostenibilidad a worde reconoci. Aruba ta tambe e punto di enfoke cu su anual Green Conference cu expertonan mundial riba tereno di energia berde y sostenibilidad como oradornan principal.
E ‘World Legacy Awards’ a worde funda na 2014 pa duna reconocimento na compania, organizacion y destinacionnan lider riba tereno di biahamento y turismo cu ta transformando turismo sostenibel. Mas di 150 candidato representando 56 pais y seis continente a worde nombra. Finalistanan den cinco categoria a worde selecta door di un team internacional di 18 agentenan di biahe, kendenan ta expertonan y a haci inspeccionnan na elugarnan prome cu a scoge e ganadornan den cada categoria. Como e ‘Destination Leadership” ganado, Aruba a hala atencion di e huradonan pa su iniciativa di ta lidera mundo den energia berde. Na 2012, Aruba a bira partner cu Carbon War Room di Sir Richard Branson cu a worde funda pa bringa cambio di clima, tambe Aruba a bira partner cu otro entidadnan manera Universidad di Harvard. Door di e recursonan natural di e isla, solo y biento y un plan reactivo cu ta worde sosteni door di e partnernan y cu e vision di Prome Minister Mike Eman, Aruba ta riba e caminda pa bira e prome pais na mundo cu ta completamente independiente di petroleo fosil na 2020.
Gobierno di Aruba ta promoviendo activamente uzo di energia renobabel pa medio di parkenan di molina di biento, un parke solar na aeropuerto, un planta di waste-to-energy, comunidadnan sabi y un inversion di un biyon cu a worde grandemente enfoca riba eco turismo. Un trolley ganado di un premio prestigioso cu ta core den centro di Oranjestad ta e prome streetcar cu ta usa e sistema di tecnologia hydrogeno y ta core riba bateria cu ta worde carga pa energia di biento y solo. Aruba a spaar 50 miyon pa aña pa medio di esfuersonan sostenibel y na 2014 seis isla Caribense a compromete nan mes pa sigui e “Aruba Model” door di afilia nan mes na Carbon War Room como parti di e reto di 10 isla pa haci e transicion di ta 100% independiente di petroleo fosil.


text:
Comandante di bombero di Republica Dominicana tin un grupo boluntario di bombero na Aruba
Ta importante pa duna bek na pais Aruba cu a habri porta pa nos
ORANJESTAD (AAN): Actualmente tin un cantidad grandi di Dominicano cu ta biba na Aruba. Sr. Francisco Sanchez Contreras ta teniente coronel comandante de la brigada de bombero voluntario del caribe.na aruba. Esaki ta un grupo cu pa prome biaha tin un post cu lo wordo lanta despues di esun na St Domingo. Actualmente General di St. Domingo Carlos Rafael Valera Castillo cu ta General de brigada de Republica Dominicana ta na Aruba y a haci diferente bishita na nos gobernantenan.
Segun Sr. Francisco sanchez Contreras nan a haci bishita cerca prome Minister Mike Eman, Minister di Husticia Arthur Dowers, Gobernador y tambe algun departamento y fundacion cu a wordo bishita pa asina haya contactonan necesario pa wak si di un manera of otro por traha hunto como boluntario.
E intencion di e bishita aki ta pa pidi un permiso pa establece un fundacion di bombero boluntario di St Domingo pa asina por duna un man na momento cu tin mester boluntariamente pa benificio di Aruba.
E grupo di bombero aki ya caba ta haciendo trabao boluntario pa prome Minister unda cu a haci limpi na club ayo y tambe otro club cu tabata tin mester di limpieza. Esaki ta e forma di por duna bek na comunidad di Aruba y gradici cu Aruba a habri porta pa nan como Dominicano nan cu a bin residencia na Aruba.
Tambe e grupo aki ta desea di keda den condicion cu bombero di Aruba pa asina si tin mester di un man na momento cu presenta un situacion grandi e grupo di bombero boluntario di Republica Dominicana cu ta bombero boluntario di caribe lo tey pa asina sostene e bomberonan di Aruba den cualkier necesidad. Actualmente e grupo ta reuni riba e prome diadomingo di tur luna na centro di bario playa pabao pa asina sigui cu e plan nan y e meta principal pa duna un man den comunidad di Aruba.
Aruba por conta cu 35 boluntario di bombero extra pa cualkier necesidad. Sea ta den limpieza of tambe na momento cu pasa algo grandi cu mester di sosten. Tambe si tin mas persona cu ta interesa principalmente Dominicano cu ta biba na Aruba y kier aporta na trabao boluntario pa Aruba por acerca e grupo na centro di playa pabao y sigur lo por forma parti pa ta un miho ciudadano pa Aruba. Pa e grupo ta importante pa yuda tur esunnan cu tin mester ora di necesidad. Pa por drenta den e grupo mester trece papel di bon conducta y tambe e persona mester por traha tur tipo di trabao boluntariamente.


text:
Henrique Capriles Radonski
Henrique Capriles Radonski, nasé na Caracas, 11 di jüli 1972, ta un politiko y abogado Venezolano. E tabata alkalde ("burgemeester") di Baruta, un municipio di Caracas, di aña 2000 te 2008. Na 2008, ela keda eligí komo gobernador di e estado Miranda. E ta un di e fundadónan i lidernan di e partido politiko "Primero Justicia".
Capriles tabata un kandidato pa presidente di Venezuela den elekshonan di 2012, i a pèrdè kontra di presidente Hugo Chávez. Edukashon tabata un di e temanan mas importante den Capriles su kampaña. Den elekshonnan presidensial di 14 di aprel 2013, Capriles a pèrdè kontra di Nicholás Maduro. Capriles a rechasá e resultadonan di e elekshonnan, yamando pa un rekonteo di e votonan. Presidente Maduro a bai di akuerdo ku un auditoria. Na 11 jüni 2013, un auditoria di tur e votonan a konfirma Maduro komo ganadó.
E estado Miranda ta e uniko region di Venezuela ku ta partisipá den e programa PISA de OCDE.[1]


text:
Criatura cu auto a dal ta den condicion critico
polis femenino lo tabata core auto cu velocidad halto
ORANJESTAD(AAN): — Ayera nochi algo pasa di 7 or riba e caminda paden di Spaans Lagoenweg na Pos chikito (e caminda paden unda e tuberianan ta core ) un auto coriendo hopi duro mes a dal un mucha na pia.
Patruyanan di biaha ta despacha pa e sitio y ta topa cu un mucha muher di 12 aña na sanger benta cabes abou y e no tabata reacciona.
Ambulancenan cu sumo urgencia a yega na e sitio y a topa cu e tata di e hobencita cu ta un verpleegkundige di Hospital cu tabata yudando su yiu muher y a duna un man tambe na personal di ambulance.
Cu un excelente coordinacion di trabou a atende cu e hobencita y cu urgencia ambulance a bay abou pa Hospital cu e cooperacion di Polis cu a habri e camindanan na L.G. Smith Blvd. Polis di trafico tambe a acudi na e sitio cu e specialista y a constata cu e chauffeur femenino di e Tucson, un polis femenino na civil tabata core basta duro mes biniendo di pabou anto den un bebouwdekom.
Habitantenan a duna di conoce cu e golpi tabata hopi duro mes y e como un Polis mester sa bon cu no por core duro den bario unda hende ta biba.
Na e sitio di e accidente a pidi cuerpo tecnico y specialistanan di trafico. Tambe slachtofferhulp a wordo pidi na e sitio pa atende cu otronan tambe cu tabata envolvi den e accidente.


text:
Archivo di January, 2014
Presidente di FDA Edwin Roos contento cu proyectonan ta aumentando
ORANJESTAD (AAN): Minister di Finanza y Organisacion Gubernamental Juan David Yrausquin a firma diaranson mainta algun acuerdo cu Fondo Desaroyo Aruba (FDA) relaciona cu financiamento di proyectonan cu ta wordo promovi door di Gabinete Mike Eman II. FDA ta cay bou responsabilidad di e mandatario aki. Na e ceremonia tabata presente representantenan di e diferente organisacionnan envolvi, manera Omaira Larez di Departamento di Recurso Humano, Franklin Figaroa (projectleider di DOW), Edwin Roos y Glenn Thode (FDA), Ruben Goodhoop (di PWC) y Anthony Thiel di BIC NV.
Minister Yrausquin den su introduccion a remarca cu tin diferente proyecto andando cu Gobierno ta promove cu ayudo di FDA. “Na cuminsamento di Gabinete Mike Eman a pone un enfoke riba proyectonan di FDA … E cantidad di e proyectonan aki ta aumentando tambe door cu a haya e formula pa haci miho uzo di e fondonan di FDA. Nos ta gradicido na FDA cu ta un cooperacion entre Hulanda y Aruba cu a pone e fondonan disponibel pa diferente proyecto wordo realisa riba nos pais,” e Sr. Yrausquin a splica.
ORANJESTAD(AAN): Net dilanti e edificio bieu di Ling & Sons, patras di Sun Plaza, riba Diahuebs anochi, un turista a sali cay den un greppel. Polis como tambe Ambulans a bay na e lugar pa duna yudanza.
E turista a caba di sali di supermarket, y tabata cana bay zuid, y a bay bula un pida muraya chikito, sin sa cu eybao di e greppel. El a haya algun golpi na su curpa, pero na final a dicidi di bay cu un Taxi pa Hotel.
Cantidad di violacion nota na Playa tambe…
ORANJESTAD (AAN): Semper Matutino DIARIO ta aplaudi ora cu tanto Departamento di Salubridad Publico, y tambe Polis ta tene control riba negoshinan cu ta bende comestible, of esnan cu ta bende cuminda.
Hopi biaha ta tende di informe di Polisnan di Noord cu semper tabata haci bon control riba e.o. Restaurantnan, pa asina purba di reparti multa y duna indicacion na e comerciante, kico ta malo of bon di su operacion.
E siman aki, autoridad tanto na San Nicolas y Oranjestad a bay haci chequeo riba negoshinan.
Cuminzando na San Nicolas riba Diaranzon, den dia cla durante cu patruya di San Nicolas tabata tene control na un negoshi situa den Bernardstraat, nan a bin nota varios asunto robez.
ORANJESTAD(AAN): Tur cos ta mustra cu dr Haime Falconi lo no keda cuater luna mas na hospital como director.
Despues cu a firma un tipo di acuerdo of protocol cu intervencion di gobierno, parce cu cos ta mustra scur pa e keda. E hunta di supervision a bypass tog e acuerdo y a presenta berdad un contrato nobo di trabou nobo pa cuater luna.
Pero e contrato nobo no ta un prolongacion di e mesun contrato sino un contrato diferente cu ta leu di esun actual. Esey ta mas bien mustra algo di mala fe di parti di e hunta di supervision.
Parce cu e gobernantenan mes no a aprecia e wega malo cu a wordo hunga. Esaki ta un fastball cu e hunta di supervision a manda. E director sigur lo no acepta e acuerdo nobo di trabou.
ORANJESTAD (AAN): Drs. Marisol Lopez Tromp a bin ta atendiendo poco reunion pisa den Parlamento desde cu el a ocupa e puesto di presidente di Parlamento. Principalmente na momento cu ambos banda, tanto esnan cu ta apoya Gobierno como esnan di oposicion, ta desvia for di e tema pa cual reunion di Parlamento a wordo yama.
Principalmente e tiramento di palabra di ambos banda di sala ta loke a pone cu varios biaha e Presidente a haye obliga di hala atencion di Parlamentarionan. Parlamento diaranson a cuminsa pa trata e proyecto di Ley di Ehecucion di Codigo Penal revisa, den presencia di e Minister encarga mr. Arthur Dowers.
E reunion, segun drs. Marisol Lopez Tromp a comenta despues, tabatin poco discurso basta bon. Tabata momento cu sra. Desiree Croes tabata na palabra, el a papia riba e topico di integridad y a referi na loke a pasa na IPKO (reunion interParlamentario na Corsou).
Prome Minister Eman a ricibi presentacion di plannan pa Rooi Afo
ORANJESTAD(AAN): E prome bishita di bario den 2014 di Prome Minister Mike Eman y su Team BoBario a cuminsa na Rooi Afo. Un bario cu a yega di bishita caba aña pasa, pero e biaha aki e tabata pa scucha un grupo di habitante, kendenan kier logra yega na un miho Centro di Bario pa e pueblo di Rooi Afo.
Señora Milangela Dirks a duna un presentacion na Prome Minister Eman y su grupo na e veld di Rooi Afo, splicando cu e meta di Centro di Bario Rooi Afo tabata pa promove deporte di bario cu participación den campeonatonan di futbol.
Pero e meta awor a bira mas amplio, aportando na bienestar social di deporte di Rooi Afo y Bisindario. Manera ta conoci, e CBRA a lanta oficialmente na 1967 funda door di diferente habitante di e bario mes.
Minister Otmar Oduber na e partnernan den turismo
ORANJESTAD (AAN): Diahuebs atardi Minister Otmar Oduber conhuntamente cu ATA a realiza un encuentro cu e stakeholders den turismo pa di e forma aki gradicinan pa e resultadonan excelente obteni pa cu nos industria principal durante e ultimo aña y mustra tambe e importancia pa continua eherce e bon trabao aki durante aña 2014.
Minister Oduber a hiba algun palabra caminda el a gradici tur esnan presente pa nan interes continuo y sosten na e indistria principal di nos isla.
El a bisa cu algun siman atras ora tabata discutiendo cu CEO di ATA, Ronella Tjin Asjoe-Croes riba e retonan cu tin pa futuro, e metanan ambicioso cu a worde stipula pa e siguiente 4 añanan, el a menciona cu nan tin e tendencia di move hopi liher y sigui wak dilanti, pero tambe cu mester tuma tempo pa disfruta di e logronan, celebra e resultadonan di e trabao duro, gradici di por tabata asina afortuna y gradici e staff y partnernan den industria y entidadnan gubernamentalpa por a logra un aña 2013 hopi exitoso a pesar di e retonan global.
Sinicato ABV a nota:
ORANJESTAD(AAN): No obstante cu a yega na un acuerdo entre Minister Presidente, Minister di Salud Publico, Hunta di Supervision y cu Dr. Jaime Falconi mes, toch na el a dicidi cu e ta bay toch. Su ultimo dia di trabao lo ta mañan diabierna dia 31 di januari 2014.
E sindicato cu ta representa mayoria trahado den Hospital a informa di no ta contento cu esaki y ta culpa Hunta di Supervision pa e desaroyo negativo aki. “E gentlement agreement cu a worde firma dia 14 di Januari 2014 entre Minister President Mike Eman, Minister di VGH A.
Schwengle y Raad Van Toezicht y Dr. Falconi pa un verlenging di 4 luna mas no ta bay tuma luga mas pa motibo cu Raad Van Toezicht ta ofreciendo un otro contract compara cu esun existente na unda nan ta mara man y pia di Dr. Falconi.
ORANJESTAD(AAN): Varios persona a keda herida den un accidente na Saliña Cerca. Tabata tin tres auto envolvi.
Un Nissan Tiida Shinishi tabata tabata riba caminda di preferencia y a dal den un Nissan Maxima cora ora esaki a bay tuma un chens pa bira su dilanti. Impacto tabata asina fuerte cu e Sentra a bay dal den un pick-up Ford cu ta para na crusada pa sali.
Inversionnan di FDA ta inclui mehoracion di recursonan humano di Aruba tambe
ORANJESTAD (AAN): Firmando pa Fondo di Desaroyo Arubano (FDA) por financia e curso “Leiderschap training van leidinggevenden en/of HR-functionarissen ter voorbereiding van het nieuwe HR-systeem, Gobierno a dal un paso mas dilanti pa yega na un servicio di 5 strea den e Aparato Gubernamental.” Esaki ta loke Minister di Finanza y Organisacion Gubernamental Juan David Yrausquin a expresa.
Diaranson mainta den Sala di Conseho di Minister a tuma luga firmamento di un acuerdo entre Gobierno, FDA y Departamento di Recurso Humano (DRH) pa 25 director di departamento di Gobierno por participa den e curso di liderazgo cu tin duracion di un aña.
Esaki ta wordo realisa den cooperacion cu PwC Advisory y Universidad di Aruba. E ‘leadership training’ aki, cu ta dirigi riba lidernan den sector priva y publico, ta pa desaroya e calidad di liderazgo den diferente tipo di organisacion.
Segun Alan Howell:
ORANJESTAD (AAN): Recientemente na Bureau di Minister de Meza tabtin un renion sumamente exitoso.
Presente na e renion tabata Sr. Alan Howell y Sr. Clyde Burke conseheronan di minister de Meza, Sr. Castro Perez cu ta e presidente di Aruba Reef Care Foundation y Sr. Alex Lambrinos cu ta encarga cu hacimento di trabaonan di limpiesa di ploegen.
Den e reunion encuestion a delinea e maneho cu minister de Meza ta desea pa cu Medio ambiente y tambe con ta bay haci pa sigui proteha nos Mangelnan, Beachnan, Reef y e bida den nos lamanan.
ORANJESTAD (AAN): Parlamento a trata e ley di Codigo Penal nobo. Den e ley aki gobierno a propone pa aumenta castigo den caso di ladronicia contra turista.
Fraccion di MEP no por haya su mes completamente den esaki. Pasobra na opinion di e fraccion mester tambe pone atencion na delitonan contra nos grandinan, manera e atraco arma brutal cu a tuma lugar na Rooi Bosal algun tempo atras.
Tambe delitonan contra nos muchanan y esnan fisicamente y mentalmente incapacita. Pasobra nan mes no por defende nan mes, y pesey fraccion di MEP ta di opinion cu ora un delito worde cometi contra e grupo aki menciona, mester tin castigonan mas severo.
ORANJESTAD (AAN): Diasabra, 18 di januari a tuma lugar Camara di Comercio (KvK) su segundo edicion di Business Plaza – Step Forward! E evento tabata dirigi ariba empresario cu kier expande nan negoshi y a ofrece un programa extenso pa duna tur tipo di informacion cu empresarionan tin mester. Business Plaza a wordo realisa danki na sponsor di Setar NV.
E programa tabata inclui varios presentacion y workshop y e dia a wordo habri door di Vice-Presidente di KvK, Sra. Lindsey Wever, ken a papia tocante e importancia di cambio continuo y planifica dennegoshi.
Seguidamente, Sra. Roxana Ras, representante di Setar NV a duna un presentacion na e grupo di empresario presente tocante e solucionnan cu Setar por ofrece pa yuda nan negoshi crece.
Despues di 17 di februari no por core cu e plachinan di aña 2013 mas
ORANJESTAD (AAN): Departamento di Impuesto ta informa cu dia 17 di februari, ta ultimo dia pa paga e impuesto di vehiculo di motor di aña 2014. Normalmente e fecha ultimo ta 15 di februari pero e aña aki e ta cay den weekend y pesey e deadline ta bira 17 di februari 2014. Pa e fecha aki tur persona cu tin un vehiculo di motor (auto, bus, truck, brommer) y ta haciendo uzo di caretera publico, mester tin por lo menos e prome kwartaal di aña paga y cu e plachi di number color preto cu blanco riba su vehiculo. Despues di dia 17 di februari no por core cu e plachinan di aña 2013 mas.
ORANJESTAD(AAN): Na Ministerio Publico tabata tin un conferencia di prensa caminda a presenta Dorien Kardol un fiscal nobo.
Durante e occasion aki el a splica cu desde 2004 e tabata fiscal na Rotterdam. El a bin vacanci na Aruba y conoce e isla. Asina a escohe pa mustra su interes pa bin Aruba pa traha. Tin hopi hende amicable na Aruba y e clima tambe ta bon segun e fiscal. El a yega di stage den exterior na Inglatera riba e trabao cu e ta haciendo.
Na Inglatera el a atende tur sorto di cas. Na Rotterdam el a atende cu e portofolio di trafico y soluciona casonan di accidentenan fatal y critico. E tempo ey polis a desaroyo metodonan nobo.


text:
Archivo di July, 2012
Trahadornan kier mehoramento di nan trabao y punto
ORANJESTAD (AAN): Hopi ta esnan cu lo por e yega di pensa cu entrada di sindicato den companianan di construccion lo ta enfoca mas bien ariba e aumento di salario o sierto otro beneficionan secundario.
En realidad tin hopi otro tipo di problemanan cu companianan local aki tin cune y cu e clase trahador hopi biaha ta worde poni un banda.
ing. Leo Boekhoudt di Elmar:
ORANJESTAD(AAN): Den un entrevista cu ing. Leo Boekhoudt di NV Elmar a puntre riba cierto publicacion encuanto falta di coriente door di Elmar na momento cu e proyecto di Ritz Carlton keda cla.
E informacion cu Elmar no lo por acomoda Ritz Carlton no ta berdad.
Segun Leo Boekhoudt desde 2009 ta haciendo inversionnan pa acomoda e situacion na Palm Beach.
Aunke e red di Plam Beach ta basta carga, tog pa Ritz Carlton ta preparando desde cu a cuminsa e proyecto pa acomodanan tambe. Tin diferente cambio cu lo tuma lugar entre otro pa mas tranformator huis.
ORANJESTAD (AAN): Mientras cu tin algun indicacion cu a drenta cu hopi Taxista ta di acuerdo cu e suma chikito cu Aeropuerto kier bay cobra pa asina di awor en adelante porfin servicio di Taxi riba e isla aki ta igual cu paisnan avanza, tog tin un otro grupo cu no kier esey.
Awor Sindicato STA a duna indicacion cu nan lo bay Corte contra tur esaki, pasobra e pensamento ta cu unavez bo cuminza cobra Taxista un suma pa haya acceso, e ora e lo socede tur caminda, por ehemplo Hotelnan.
ORANJESTAD (AAN): Recientemente Banco Central a publica cifranan pa luna di april 2012, unda cu a mustra cu e cantidad di pasahero for di barconan crucero a crece cu 25.8% compara cu luna di april di aña 2011, cu ta representa 69.852 bishitante di barconan crucero pa aña 2012.
E cantidad di barconan cu a bishita Aruba pa luna di april 2012 tambe a subi levemente cu 3 barco mas hopi cu april di aña 2011; di 30 barco na april 2011 te cu 33 barco na april 2012.
Parlamentario Booshi Wever ta haya nan reaccion fofo…
ORANJESTAD (AAN): Segun Parlamentario drs. Booshi Wever, den su reaccion e compania BAP, Bermello, Ayamil & Partners, cu tabata involvi den e proyecto corupto y mafioso di racetrack, tambe a “beat around the bush” di henter e issue principal di e discusion esta: DESTAHO PUBLICO!
“Ningun momento mi a cuestiona e trabaonan di BAP, sino mi a cuestiona e modus operandi di tanto gobierno, SOGA y BAP; mi a cuestiona e procedura. Pues no trata di desvia e atencion riba e issue central (esta destaho publico); sinembargo, ningun di su ponencianan a, of lo ponemi cambia di opinion riba e compania aki, y mi ta para 100% tras di loke mi a bisa anteriormente, y tempo lo bay duna mi razon.”
ORANJESTAD(AAN): Sarah-Quita Offringa, compitiendo bao di e registro di ARU-91, di 21 aña di edad ta logrando di retene su titulo di campeon den e PWA Freestyle World Cup 2012 cu a cuminsa desde dialuna ultimo na Fuerteventura na Islas Canarias na Spaña.
Diabierna ultimo el a logra retene su titulo di campeon den “Single Elimination” y riba diadomingo el a retene su otro titulo di campeon den “Double Elimination” den windsurfing.
ORANJESTAD(AAN):Diadomingo atardi Prome Minister Mike Eman a comparti cu e pueblo di Noord un ocasion hopi importante manera tabata e 235 aniversario di existencia di Misa Santa Ana. E iglesia di mas antiguo riba nos isla ta dedica na Santa aña kende ta patrona di parokia di Noord y Mama di Birgen Maria.
ORANJESTAD (AAN): Un biaha mas Aruba ta destacando na Miss Mundo 2012 na China.
Durante e certamen di Miss Mundo cada candidata lo mester luci un trahe di su diseñador preferi y defila riba e pasarela gigantesco durante e fashion show cu a tuma lugar na Shanghai ultimo.
Pa e website di Missosology, Aruba a ser nombra como un di e cinco favoritonan pa e mihor trahe di gala di e anochi.
Aki Miss Aruba, Lucianette Verhoeks a luci un diseño di Claudia Sabogal di Baranquilla, Colombia.
Hobennan di e prome grupo di Formacion Social ta haya certificado
ORANJESTAD (AAN): Cuatro hoben di e proyecto Formacion Social cu a core stage di cuatro luna na APA a haya nan certificadonan for di man di Prome Minister Eman, iniciador di e proyecto prometedor aki.
Esaki a sosode den Kowloon Restaurant den presencia di sr. Ronny Angela hefe di e departamento di siguridad di APA NV, nan coach y mentor sr. Raymond Kock, señora Jessey Ras coordinadora di e proyecto aki y un mama feliz cu tambe tabata presente.
Hoben local cu chens unico
ORANJESTAD (AAN): Recientemente, AC Milan Junior Camp Aruba 2012 a termina cu ceremonia di clausura na stadion Guillermo Trinidad ( U-9 pa U-17). Tur participante a ricibi nan certificado di participacion despues di un siman di trabao hopi duro. Tambe nan a ricibi un tas di Adidas y un bala di AC Milan y mas importante ainda, nan a bay cu un experencia inolvidable di e siman.
Lysander Besselink di AVP
ORANJESTAD (AAN): Si nunca bo por a dialoga na un manera sano y mucho menos bo tabata un persona berdaderamente social, ta di compronde e motibo di con bo tin un actitud negativo contra di cos nan cu realmente ta positivo y na bienestar di nos Pais.
Pa splica en corto e importancia di tin un Dialogo Social, Dialogo Social ta algo integral y crucial cu ta forma parti di e maneho di gobierno actual y es nan cu ta forma parti di e dialogo social no tey solamente ora cu mester tuma decisionnan pisa of dificil.
Tur es nan cu tin pais Aruba na pecho ta participa na e Dialogo Social aki y di nan banda, a tuma nota cu nan sigur kier aporta na cosnan bon y positivo tambe pa nos pais.
Hiep hiep hoera awe nos ta canta pa e guy sweet Alexander Oslin Pak. CU ta cumpli su 4 añito E ta haya pabien di su mama Natasha, tata Oslin, su ruman homber chikito Ostrick, wela Wini y Maria welo Andre. Su tanchinan Carolina, Sharin, Patricia, Omo Maikel, Frank. E ta haya sunchi cu braza di su bisawelo Dodo Farro u henter famia Tromp, Eckmeyer, Farro, La Rosa, Croes. Nos ta bin come bolo xoxo y foi hulanda Wei-Ling Tromp, Alberto Farro, Nathalie Farro, Liliana Farro xoxo, xoxo, xoxo.
ORANJESTAD(AAN): Diadomingo mainta Polis tabata man yen cu buskeda di detenido cu a huy na altura di Parke Curazon den becindario di e crusada di Jaburibari cu Moko.
Helicopter y algun patruya a uni pa un buskeda cu a sigui te den oranan di merdia.


text:
SIUDAT MEXICO – Horkan Odile a toka suela mehikano kousando basta destrukshon den e estado di Baja California (west).
Ta trata aki di un horkan di pasífiko, Horkan Odile, pues el a toka suela mehikano na su kosta pasífiko (west). Odile a subi e península di Baja California komo horkan kategoria 3 ku bientu sostené na 200 km pa ora i hopi áwaseru.
E promé siudat ku e horkan a topa kuné ta San Lucas (te den sùit di Baja California). El a toka suela ayera djadumingu (anochi) ku komo kategoria 3 riba skala di Saffir-Simpson sinembargo ya pa awe mainta el a pèrdè basta forsa i a keda degradá na kategoria 2. Horkan Odile ta moviendo riba Baja California direkshon nort-nortost na un velosidat di 12 kònòpi, bientu sostené na 136 km i ku rafaga di bientu midí na 180 km pa ora.
Ta pronostiká ku e tormenta lo kontinuá riba su ruta pero lo bòltu kue un direkshon mas ost nèt promé ku e yega Merka. Ta pronostiká tambe ku e tormenta lo sigui pèrdè forsa i podisé lo no ta ni un horkan mas ora e yega Merka. Meteorólogonan ta mustra si ku e lo por bai kousa basta molèster ku áwaseru na sùit-west di Merka.
Mientrastantu, ta teme pa un estado di krísis na Baja California pero ainda ta muchu tempran pa por evaluá e situashon.


text:
Accidente basta pisa banda drentando Piedra Plat
ORANJESTAD (AAN): Diamars marduga 12or y 40 a drenta informacion di un accidente serio. Un auto A-37874 biniendo for di Sta Cruz poco pariba di Pacifico Paradera a dal den un palo di luz.
El a baha caminda na man drechi pa bay den scual y bin plama den un palo di luz. Ora polis y ambulance a yega e auto tabata sin hende aden. E chofer a somenta. E mester por tabata herida pasobra e impacto den e palo di luz dificilmente e chofer por a sali ileso di e desgracia aki.
Elmar a worde yama pa bin atende cu e situacion di e palo di luz. El a dal den un palo di luz cu transformer riba dje. Ora Elmar a presente a kita coriente perhudicando varios cas den e area cu coriente.
Polisnan a bay tira un bista den e area pasobra tabata papia di un homber cu a core bay den un hanchi. Varios bisiña a mire pero despues di un buskeda polis no a topa cune. E auto no ta sirbi mas.


text:
polis femenino lo tabata core auto cu velocidad halto
ORANJESTAD(AAN)– Na Pos Chikito ayera anochi un agente policial femenino cu presumiblemente tabata maneha su Tucson mucho duro, a dal un mucha muher di 12 aña aki, cu a wordo transporta pa hospital den condicion critico. El a ricibi santa oleo casi mey anochi. E foto ta mustra bisiñanan cu a yega rapido na e lugar observando e mucha na suela. Mas por lesa riba pagina 3.
ORANJESTAD (AAN): Desde 2014 intentonan ta ser haci pa trece e deporte di Karting back na loke e tabata antes.
Despues di e exitoso 1st International Kart Racing organiza den oranan di anochi na Bushiri Karting na November, awor Aruba Karting Events ta organiza e prome Grand Prix den e cayanan cu ta rondona Talk of The Town y Plaza Turismo.
E salida lo ta dilanti di Talk of the Town y lo core den e cayanan di Vondelaan, Plaza Simon Bolivar, Adriaan Lacle Blvd. y back den LG Smith Blvd.
Diasabra 14 di Maart 2015, cayanan lo worde cera for di 7 am te cu 12 merdia. Mientras cu pa e dia di careda, 15 di Maart 2015, e cayanan lo ta cera desde 9 or di mainta te cu 10 or di anochi.
ORANJESTAD (AAN): Turistanan ta bin Aruba pa goza di trankilidad, relaha, y disfruta di nan dianan di vacacion na un forma suave.
Esaki ta algo cu awe y mañan e turistanan cu ta hospeda na Talk of the Town Hotel lo no goza nada di dje, pasobra un genio a dicidi pa organiza un Grand Prix di Karting riba Linearpark, y tambe full rond di e Hotel.
Con por ta cu full un Hotel ta bay keda henter dia isola, cu caredanan full rond di su tereno? Con turistanan por sali of yega abiertamente cualkier ora di dia, e fin di siman aki? Con por a duna permiso pa esaki tuma lugar ? No a consulta cu e hotel di antemano?
polis femenino lo tabata core auto cu velocidad halto
ORANJESTAD(AAN): — Ayera nochi algo pasa di 7 or riba e caminda paden di Spaans Lagoenweg na Pos chikito (e caminda paden unda e tuberianan ta core ) un auto coriendo hopi duro mes a dal un mucha na pia.
Patruyanan di biaha ta despacha pa e sitio y ta topa cu un mucha muher di 12 aña na sanger benta cabes abou y e no tabata reacciona.
Pa Pader Jairo Maduro:
Trabao ta sigui
ORANJESTAD(AAN): Recientemente Obispo Luis Secco tabata na Aruba riba peticion di Grupo di Siete pa combersa tocante di e discusion cu a surgi entre e grupo cu Pader Jairo Maduro en conexion cu textonan cu menasa cu a Pader Jairo a ricibi for di un miembro di e grupo. Den un reunion mas tempran riba e dia cu Pader Jairo Obispo y e pastoor a acorda cu ta pone un fin na e discusionnan aki cu no ta bon ni pa e pader, ni pa ningun hende, ni pa Iglesia.
E combersacion entre e dos cleronan a bay den un bon ambiente y nan a come lunch hunto merdia. Pader Jairo ta keda cu Parokia di Brazil, unda e tin shete aña caba trahando como pastoor, sirbiendo e comunidad.
Nan ta hala atencion di publico
ORANJESTAD (AAN): Na e mayornan cu a inscribi of ta considera pa inscribi nan yiunan den e programa di Aruba Boot Camp Foundation, Directie Voogdijraad Aruba y Stichting Reclassering en Jeugdbescherming Aruba kier a informa mayornan cu nan no ta aproba ni apoya e programa di Aruba bootcamp foundation.
E motibonan pa e esaki ta cu e programa no ta basa riba ningun metodo certifica of acredita y no ta worde guia door di personanan certifica ni acredita.
Remitido
Ami Gilbert Webb Director di Aruba Bootcamp cu tin 19 aña di Edad y cu ta un Arubiano kier a bisa Minister Douwers, Parlamentarionan, Sociale Zaken cu a bishita nos na Bonaire Club danki un biaha mas pa e Bishita y danki tambe pe sosten y confianza. Y tras di esaki mi kier pidi publicamente na Voogdijraad, Reclasering, Fundacion Sostenemi y tur otronan cu ta papiando malo di mi Fundacion pa STOP. Paso kibra boso no ta bay Kibra Aruba Bootcamp cu boso negativismo.
E Fundacion aki no ta mi fundacion so mas sino cas di tur nos hubentud, nos muchanan cu ta aki den cu a drenta y ta sigui drentando pa un cambio di nan Bida. Anos no por yuda cu nos ta hayando mayornan ta bati na nos porta pa yudansa pa nan yiunan enbes di bay cerca boso mas. Nos ta dedica nos mes na cada mucha, nos ta siña nan Norma, Balor, Disciplina, Respet, Lealtad for di nos curason. Nan no ta falta nada den e centrum. Nos tin nos lidernan cu ta train nos muchanan. Nos tin nos programa hinca den otro. Poco poco nos ta bay ta perfeccionando.
ORANJESTAD(AAN): Despues di un trayecto basta largo diabierna atardi dr. Mary Ann Curet di Directie Financiën, mr. Esther Spaans di DWJZ y drs. mr. Minister Arthur Dowers a haci entrega di e presupuesto 2015 na Minister di Finanzas, Mr. Angel Bermudez.
For di prome di September 2014 Minister Bermudez a haci entrega di e concepto di presupuesto 2015, sin embargo tumando na cuenta e procedura cu a entama a base di e conseho di Cft pa traha un presupuesto supletorio 2014, e mandatario di finanzas a dicidi di manda busca e concepto di 2015 back pa asina revisa esaki un biaha mas y haci adaptacionnan necesario.
Drs. Mervin Wyatt-Ras:
ORANJESTAD (AAN): Diahuebs Parlamentarionan di fraccion di AVP a haci un bishita na e proyecto di Bootcamp cu ta situa den Club Boneriano. Na e ocasion aki nan a ser recibi door di e comisario di grupo, señora Astrid Vries y sr. Gilbert Webb.
Por a tuma nota cu tin 22 hoben interna a base voluntario door di nan mayornan. Un parti di e hobennan ta bay school y un otro parti door di un of otro motibo, p.e. uzo di droga, a ser kita for di school. Tin un grupo cu despues di school ta pasa tempo den e facilidad y ta bay drumi na cas.
Pader Jairo Maduro:
ORANJESTAD(AAN): “Ami no ta interesa pa sigui discuti cu ningun hende,” Pader Jairo a expresa den un entrevista, unda cu el a splica tur locual a transcuri despues di e reunion y tocante di e desapunto grandi cu Obispo a expresa ora el a haya sa. Pader Jairo a bishita e director di Solo di Pueblo, kende a bisa cu e no tabata mucho na haltura tocante di e articulo. E articulo di Koolman tabata pa desprestigia Pader Jairo, splicando cu Obispo a pone na straf, a pon’e den un skina, cual no ta cuadra cu berdad, e pastoor a splica. Obispo ta desapunta y descontento cu e acuerdo a wordo kibra, no pa e miembronan di Grupo di Siete, pero pa Mimi Koolman di Radio Bo Guia, kende a haci e cos iresponsabel di pone informacion eroneo eyfo, Maduro a expresa. E ta un falta grandi di respet pa Obispo cu e señora no por a tene su mes na su palabra y a maluza e ocacion.
Pa Obispo esaki tabata un perdemento di tempo pasobra e bon boluntad no a luci, pero mas bien e mal boluntad y mal intencion a bin dilanti cu e expresionnan den e articulo den corant.
ORANJESTAD (AAN) – E cantante di Curacao señor Ced Ride, a hiba palabra den conferencia di prensa, relaciona cu e Concierto ABC, cu lo tuma lugar den Cas di Cultura e fin di siman aki.
“ Mi ta sinti mi halaga ora cu sra. Ruby a bay Curacao papia cu mi over di Mi Cutisa, y mi a intercambia cune. Ora cu el a splica mi kico Mi Cutisa su obhetivo ta, mi a splica sra. Ruby cu mi tin un fundacion cu yama ‘Fundacion Ced pa semper’ cu ya tin diescinco aña.
Nos ta traha na bienestar di grandinan y hubentud, y den henter e combersacion, e reflexion riba pakico mi a sugeri pa Aruba, Curacao y Bonaire bin hunto (ABC) ta, simplemente, pasobra den pasado e gobierno di Curacao (Antiyas), a duna mi e encargo na 2001-2001 pa mi organiza y ta e coordinador general di e celebracion di e ‘Festival del Fuego: fiesta del Caribe’ na Santiago de Cuba. En total mi a logra compila 800 miembro entre Aruba, Bonaire, Curacao y Isla Ariba, cu a bay participa den e festival”, sr. Ced Ride a relata.
ORANJESTAD (AAN): E compromiso pa yega den tur skina di nos isla ta algo cu Prome Minister Mike Eman ta mantene fuerte den su agenda. Diahuebs mainta, e mandatario a dedica na bishita habitantenan di Cura Cabay Zuid, for di unda el a sali merdia satisfecho despues di a comparti y brinda un sosten adicional.
Manera ta costumber den e actividad di Accion di Bario, Minister President Mike Eman tabata compaña pa ekiponan di Serlimar, GKMB y FCCA, entre otro. E ultimo aki tabatin un funcion esencial, mirando cu e compleho di edificio di apartamento ta un proyecto di y bou maneho di e fundacion.
Diasabra y Diadomingo awor:
ORANJESTAD (AAN) – Diahuebs di e siman aki, a tuma lugar un conferencia di prensa organiza pa Mi Cutisa, den Cas di Cultura, en conexion cu nan Concierto cu lo tuma lugar diasabra 14 y diadomingo 15 di Maart awor, na honor di nos dia nacional Himno y Bandera.
A hiba palabra e damanan: Jennifer Bermudez, boluntario di Fundacion Mi Cutisa; Ruby Eckmeyer miembro di FMC, e artista invita for di Curacao sr. Ced Ride, nos gran cantante Jossy Brokke, y Joan Hart, miembro di Cas di Cultura.
Sra. Jennifer Bermudez, cu tin e rol di MC durante e Concierto, a duna inicio na e conferencia di prensa expresando cu e siman aki ta hopi special pa e fundacion como cu e ta un siman di cultura celebrando nos Dia di Himno y Bandera y alavez e di diez aniversario di Fundacion Mi Cutisa.
ORANJESTAD (AAN): Departamento di Enseñansa Aruba (DEA) ta informa cu e “buki blauw”, esta “Vocabulario Ortografico di Papiamento” ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba. E vocabulario ta inclui palabra cu ta worde uza tur dia, pero tambe algun palabra di antaño, nomber di mata cu pisca y algun nomber geografico.
ORANJESTAD (AAN): A cuminsa observa dia mundial di derecho di consumido dia 15 di maart 1983. Manera proponi pa Anwar Fazal, e evento aki a keda estableci pa e organizacion “Consumers International”. Anwar Fazal naci 15 di juli 1941 na Malaysia ta un activista di medio ambiente cu educacion den economia y educacion. Na 1988 el a ricibi e premio “Global 500” duna pa United Nations Environment Programme pa su trabao riba consumido y medio ambiente.
E organizacion di “Consumers International” ta un organizacion estableci na 1960 cu meta pa actua como un bos autonomo pa tur consumido. E proposito di Dia Mundial di Derecho di Consumido ta pa promove derecho di e consumido di producto y servicio global. Cada aña e dia ta enfoca riba un tema y slogan. E aña aki e tema ta enfoca pa hisa conscientisacion den formanan alternativo pa sostene dietanan saludabel den medio oriente.


text:
Cumpleaños Diahuebs 29 September 2011
-
Awe ta cumpli aña e reina di papilon celia wernet
pabien di parti su casa ,su 2 yiunan y tambe di su 4
nietos nan cu ta stimele masha hopi mes , y sin
laga afo di parti darly y sandra cu ta manda bise
corda trece bolo cu old parr haha !
-
Hiep hiep hoerra awe ta cumpli 8 aña e dora di cas
NURILEIDI e ta haya felicitashon di parti su tata eladio
y su mama nurys y su ruman dervinson, sunchi y brasa
di celia ,darly, sandra y henter famia na aruba y santo
domingo.
-
Awe 29 di september 2011 ya ta 6 aña pasa cu a nace un babyboy tutu.
Cu e nomber Jarred Jeremy Yamal Croes E ta haya hopi brasa,sunchi di su mami Marilu, su papi Lionel su ruman Varity … Tambe hopi brasa y sunchi di su madrinanan Maritza y Kimsy, padrinonan Nando y Andri. Su tantanan Mariela,Willaine su omo Patrick Di Papabeu, Mama Stella,Nene, su welo Willy y di Camimi. Su primonan Rowy,Nathan,Shekinah,Jethro,Gabriela, Tambe pabien di clas 1Cacique Macuarima School,juf Myrna, GS Cacique Macuarima,Grupo di oracion Mundo di mucha cu Hesus,su team di beisball
-
Awe 29 september ta cumpli 26 aña. E guy dushi
di D_licious RONWAYNE KOCK. E ta haya pabien
di full bo famia,nan y tambe di D_licious y Prive y
di tur bo friends,nan.Y di bo fanatico number uno
Baby_flower Keyla cu ta cla pa bo Birthday Party
corda riba e treat!!!! have fun Ronwayne xoxoxo????
-
Dia 26 di September – 2011 a cumpli 73 aña un di e 5 tanta lokonan, CARMEN MARIA WEVER alias Tanta vroom of Tan Tame” e no por wak un scooter e ta kla pa spin e, Tan Tame a ricibi hopi braza y sunchi di su sobrinonan, sobrinanan y rumanan y muy especial di su yiunan sin dolor cu ta hooopi pa menciona. Tan Tame nos ta gradici papa dios cu nos tin un tanta manera bo y pls stop di core duro, bay poco poco.
We love u !!
-
Awe ns ta sende e prome bela pa è prins wowo blauw di cas. ” Zyrick Giel ”
E ta haya hp sunchi y brasa di su mama Jessica , tata Antonio , su ruman cu ta stime un mundo Zyon. Sin laga afo e wela nn cu ta malcrie Elda y Swinda. Di su tanchinn y su ompinn. Y tur su primann y primonn. Un pabien special ta bin di su nino y tur cu ta stime. Cu papa dios bendishonabo xoxoxo
-
Awe 29 di september 2011
ya ta 6 aña pasa cu a nace un babyboy tutu.
Cu e nomber JARRED JEREMY YAMAL CROES
E ta haya hopi brasa,sunchi di su mami Marilu,
su papi Lionel su ruman Varity …
Tambe hopi brasa y sunchi di su madrinanan Maritza y Kimsy,
padrinonan Nando y Andri.
Su tantanan Mariela,Willaine su omo Patrick
Di Papabeu,Mama Stella,Nene, su welo Willy y di Camimi.
Su primonan Rowy,Nathan,Shekinah,Jethro,Gabriela,
Tambe pabien di clas 1Cacique Macuarima School,juf Myrna,
GS Cacique Macuarima,Grupo di oracion Mundo di mucha cu Hesus,su team di beisball aruba Tigers
Pasa un dushi dia y cu Dios bendicionabo.


text:
Elio Lopez di 32 aña a muri diadomingo atardi na Colombia
ORANJESTAD(AAN): Diabierna ainda DIARIO a asisti un conferencia di prensa unda famia a cuminsa haci preparacion pa un radio telethon pa haya fondo pa por sigui paga tratamento di Elio Lopez. Elio Lopez ta e persona cu mas peso na Aruba.
Mirando cierto complicacion a pone cu el a bay purba busca su salud na Colombia. Elio Lopez a haci operacion di stoma cual a bay hopi bon. Asina mes Elio a haya algun complicacion cual motibo el a bay den coma.
Famia a haya nan den un debe grandi pasobra e costonan di clinica tabata hopi halto. Mientras cu famia tabata busca fondo Elio Lopez tabata lucha entre bida y morto. Net prome cu fin di siman Elio a haya dos atake di curazon. Esey a haci su condicion di salud mas critico.
Docter na dado momento a notifica e famia cu nan no por haci nada mas pa Elio su salud. Elio su mama ta cune na Cartagena for di prome momento.
Un ruman a cuminsa haci tramite pa bandona Aruba y bay duna sosten na su mama y mira su ruman. Kier a purba trece Aruba.
Diadomingo atardi den careda di 6or net na momento cu e ruman di Elio tabata na aeropuerto pa sali pa Colombia a drenta informacion cu Elio a fayece. E mama di Elio mes a yama duna e noticia tristo.
Esaki tabata un dolor fuerte pasobra e fe tabata grandi y na Aruba hopi tabata resa pa salud di Elio cu a fayece cu 32 aña. Paz na su restonan y hopi forza na e famia. Buitenlandse Betrekking parce a worde avisa caba di e situAcion prome cu Elio a muri pa asina nan yuda si lo peor sosode.
Na famia di e fayecido, palabranan di condolencia.


text:
Dicon Testigonan di Jehova No Ta Celebra Pasco di Nacemento?
Algun idea robes
Mito: Testigonan di Jehova no ta celebra Pasco pasobra nan no ta kere den Hesus.
Realidad: Nos ta cristian, y nos ta kere cu salbacion ta posibel solamente pa medio di Hesus.—Echonan 4:12.
Mito: Boso ta causa desunion den famia door di siña boso miembronan pa no celebra Pasco.
Realidad: Famia ta hopi importante pa nos y nos ta uza Bijbel pa fortalece bida di famia.
Mito: Boso no ta disfruta di e ambiente di generosidad, paz y harmonia cu ta reina durante temporada di Pasco.
Realidad: Nos ta haci esfuerso tur dia pa ta generoso y pa ta na paz cu tur hende. (Proverbionan 11:25; Romanonan 12:18) Na nos reunionnan y ora nos ta predica, nos ta sigui Hesus su instruccion: “
Boso a ricibi pornada, duna pornada.” (Mateo 10:8) Ademas, nos ta predica cu e Reino di Dios ta e unico speransa pa paz riba Tera.—Mateo 10:7.
Dicon testigonan di Jehova no ta celebra Pasco di Nacemento?
Hesus a bisa nos pa recorda su morto, no su nacemento.—Lucas 22:19, 20.
Hesus su apostelnan y prome discipelnan no a celebra Pasco. Un enciclopedia catolico ta bisa cu “
e fiesta aki a ser institui te na aña 243 despues di Cristo”, esey ta mas cu un siglo despues cu e ultimo apostel a muri.
No tin prueba cu Hesus a nace riba 25 di december; su fecha di nacemento no ta skirbi den Bijbel.
Nos ta kere cu Dios no ta aproba celebracion di Pasco pasobra su raiz ta bin di custumber- y ritonan pagano.—2 Corintionan 6:17.
Dicon aboso no ta celebra Pasco siendo cu tur hende ta celebr’e?
Hopi hende ta celebra Pasco aunke nan sa cu e tin raiz pagano y cu e no tin apoyo di Bijbel. Un persona asina por puntra su mes: Dicon un cristian tin cu tuma un posicion diferente for di tur otro hende?
Bijbel ta anima nos pa uza nos “
capacidad di pensa” pa tuma nos mes decisionnan. (Romanonan 12:1, 2) E ta siña nos balora e berdad. (Juan 4:23, 24) Aunke cu nos ta interesa den loke hende ta pensa di nos, nos ta pega na principionan di Bijbel hasta si e ta algo cu mayoria di hende no ta di acuerdo cu ne.
Aunke nos ta scoge pa no celebra Pasco, nos ta respeta e derecho cu cada persona tin pa dicidi pa su mes kico e lo scoge. Nos no ta stroba otro hende cu si lo kier celebra Pasco.